Pindah Wang Lebih Cepat dengan DuitNow

Cara lama nak pindahkan duit adalah dengan pergi ke ATM dan uruskan pemindahan duit dari ATM. Cara ini agak leceh sebab kena pergi ke lokasi yang ada ATM, dan perlu beratur untuk giliran. Bila dah makin maju, kita gunakan aplikasi bank dari telefon pintar untuk pindahan segera (Instant Transfer). Itupun, bukan boleh jamin boleh pindahkan duit dalam masa beberapa minit.

Kali ini, kita akan belajar cara pindahkan duit yang lebih laju daripada cara-cara yang disebut tadi. Bila tekan saja Hantar, duit akan sampai dalam masa yang singkat. Inilah cara yang dinamakan DuitNow. Tekan hantar, sekarang dapat.

Gambar: DuitNow

Sangat berguna untuk kegunaan harian. Kalau ada kawan yang berhutang dengan kita, mintak je transfer guna DuitNow. Duit cepat masuk, lepas tu boleh lah masukkan duit ke dalam akaun CDS pulak.

DuitNow ni apa?

DuitNow adalah kaedah pembayaran bank menggunakan ID sama ada nombor telefon atau IC yang dihubungkan dengan bank. Maksudnya sekiranya anda masuk ke menu pembayaran bank, DuitNow akan tersenarai sebagai kaedah pembayaran di samping pilihan seperti Instant Transfer, InterBank GIRO dan sebagainya.

Sebagai contoh, Ahmad ingin pindahkan wang kepada Badrul yang menggunakan DuitNow. Ahmad perlu login ke dalam bank, dan lakukan transaksi di bawah kaedah DuitNow kepada Badrul. Dalam beberapa saat, wang tadi akan sampai dalam pegangan Badrul.

Dibangunkan oleh PayNet

Kadang-kadang kita tengok benda bagus ni, kita nak tahu lah siapa yang buat. Mana tahu ada saham yang boleh dibeli. Sebenarnya takde. DuitNow ni dibangunkan oleh Payments Network Malaysia Sdn Bhd (PayNet). Syarikat ini juga membangunkan kaedah bayaran bank yang lain seperti FPX, IBG, JomPay dan DirectDebit. PayNet sebenarnya merupakan sebahagian daripada organisasi BNM melalui
MyClear dan MEPS
.

Gambar: PayNet

Bank yang boleh guna DuitNow

Kita dapat nampak rangkaian yang luas untuk DuitNow ni. Bank yang boleh digunakan dengan DuitNow boleh dilihat seperti di bawah sebagaimana yang tertera di website mereka.

Dalam masa yang akan datang, mereka juga akan membolehkan pemindahan ke rangkaian e-Wallet.

Cara nak daftar DuitNow

Nak daftar untuk DuitNow ni senang je. Anda cuma perlu log in ke dalam bank sama ada melalui aplikasi atau secara online. Lepas tu, cari setting untuk pendaftaran DuitNow. Cuma ada satu isu, lain bank lain perjalanan untuk nak cari setting ni. Namun, kami akan cuba yang terdaya supaya panduan ini berguna untuk anda.

Dari dashboard akaun bank anda, cari menu setting untuk akaun anda. Boleh jadi menu ini berada di bahagian atas, bawah, atau di sebalik ikon menu (terutamanya untuk aplikasi mobile). Dah jumpa menu setting, anda perlu cari menu pendaftaran DuitNow. Kadang-kala ia diletakkan di dalam bahagian Apply & Transfer, ada juga yang terus paparkan menu DuitNow. Bila dah jumpa, kita pergi ke laman menu DuitNow.

Dalam laman menu DuitNow, anda akan nampak beberapa maklumat seperti nombor telefon dan nombor IC. Sekiranya belum dihubung dengan mana-mana bank, boleh pilih ID untuk didaftarkan. Sesetengah bank tidak paparkan apa-apa maklumat sekiranya tiada ID yang berhubung dengan bank untuk kaedah bayaran DuitNow. Dalam kes ini, anda perlu cari butang untuk menambah sama ada nombor telefon atau nombor IC sebagai ID untuk DuitNow.

Kedua-dua maklumat ini adalah ID yang boleh digunakan untuk dihubungkan dengan akaun bank anda. Anda boleh daftarkan contohnya nombor telefon untuk bank pertama dan nombor IC untuk bank kedua. Dalam butiran ID sama ada nombor telefon atau nombor IC, anda boleh pilih mana-mana satu untuk didaftarkan dengan bank yang anda gunakan.

DuitNow memudahkan urusan pemindahan wang

Kaedah penghantaran menggunakan DuitNow adalah sama seperti Instant Transfer, IBG dan yang bersamaan. Tapi untuk DuitNow, anda perlu masukkan nombor telefon atau IC penerima. Dah tak perlu tunggu kawan bagi nombor akaun. Terus je cari nombor telefon dari handphone untuk hantar duit.

Sebagai pemindah wang sendiri, anda tak perlu berdaftar dengan DuitNow. Anda cuma perlu berdaftar sekiranya ingin terima wang dengan kaedah DuitNow yang pantas ni. Jadi, bagus juga anda daftar DuitNow untuk memudahkan urusan pemindahan wang ni.


PMETAL - Pengeluar Aluminium Terbesar di Asia Tenggara

Press Metal Berhad
 atau PMETAL adalah syarikat yang tersenarai di bawah sektor perindustrian. Syarikat ini terlibat dengan pembuatan dan penjualan produk aluminium dan ia juga adalah salah sebuah syarikat pengeluar terbesar aluminium bersepadu di Asia Tenggara. Dalam
sektor aluminium
, PMETAL adalah
market leader
 dengan permodalan pasaran atau
market capitalization
 sebanyak RM47.65 bilion.

Aktiviti perniagaan

Kegiatan perniagaan utama syarikat ini terdiri daripada pembuatan dan perdagangan produk aluminium primer, nilai tambah dan penyemperitan (
extrusion
) aluminium. Produk aluminium ini digunakan dalam pelbagai industri di seluruh dunia seperti automotif, teknologi, pembinaan dan yang berkaitan. Kalau perasan, hampir setiap hari kita dikelilingi oleh aluminium, contohnya di kereta, kapal terbang, telefon, komputer, peralatan pejabat, pembungkus makanan dan pelbagai lagi.

Gambar: Aktiviti pembuatan aluminium

Pandangan lebih lanjut

Pembuatan aluminium adalah proses yang agak panjang, dimana ia terdiri kepada tiga segmen iaitu
upstream
,
midstream
 dan
downstream
. Press Metal Berhad terlibat dengan ketiga-tiga operasi segmen ini.

Upstream segment

Dalam segmen ini, ia bermula dengan perlombongan bauksit dan kemudian diproses menghasilkan alumina. Alumina ini adalah bahan mentah untuk operasi peleburan. Selain alumina, karbon anod juga adalah bahan yang digunakan untuk operasi peleburan syarikat. Untuk mendapat bahan mentah ini, PMETAL memiliki kepentingan dengan pengeluar alumina di Indonesia dan Australia serta pelaburan dalam Shandong Sunstone & PMB Carbon Ltd., Co bagi pengeluaran karbon anod.

Midstream segment

Segmen
midstream
 adalah dimana operasi peleburan aluminium primer dihasilkan. Ia proses menukarkan aluminium kepada
feedstock. Feedstock
adalah

bahan mentah yang digunakan untuk proses produk lain.

Segmen peleburan adalah aktiviti perniagaan utama Press Metal Berhad yang dijalankan di Sarawak. Mereka mengeluarkan produk aluminium termasuk jongkong aluminium Gred Tinggi (P1020) dengan bersijil London Metal Exchange (“LME”) dan nilai tambah seperti jongkong aloi A356.2, aluminium
billet
 dan batang dawai (
wired rod
).

Gambar: Aktiviti peleburan aluminium

Downstream segment

Segmen downstream pula terlibat dengan operasi penyeperitan. Segmen ini menghasilkan pengeluaran produk aluminium
semi-fabricated ('semis').
Produk penyemperitan aluminium PMETAL digunakan secara meluas dalam produk fabrikasi seperti tingkap, pintu, bingkai panel solar, almari pakaian, tangga dan lain-lain lagi.

Gambar: Produk penyemperitan PMETAL

Pendapatan syarikat

Segmen peleburan dan penyeperitan menyumbang sebanyak 86% kepada pendapatan syarikat bersamaan RM6,442 juta. Walau bagaimanapun ia menunjukkan sedikit penurunan berbanding 2019. Perdagangan aluminium juga menurun sehingga RM670 juta berbanding RM695 juta pada 2019. Keseluruhan pendapatan PMETAL turun pada 2020. Ia disebabkan harga aluminium yang lebih rendah pada separuh pertama 2020 iaitu semasa kemuncak pandemik covid-19.

Gambar: Pecahan pendapatan PMETAL

Kesimpulan

Press Metal Berhad adalah salah sebuah syarikat pembuatan dan perdagangan aluminium. Mereka terlibat dengan aktiviti dari peleburan hingga penyemperitan aluminium. Sebahagian besar pendapatan syarikat adalah daripada segmen tersebut. Semua produk utama mereka dipasarkan ke Malaysia, Asia Tenggara, Asia, Eropah dan Amerika. Ini mungkin kerana atas dasar kualiti aluminium yang dikeluarkannya. Produk utama mereka iaitu Jongkong aluminium P1020 diiktiraf di peringkat global dan berdaftar dengan London Metal Exchange di bawah gred Aluminium Primer Gred Tinggi di bawah jenama PMB dan PMS. Tambahan lagi, aluminium digunakan dalam pelbagai industri termasuk automotif, teknologi dan lain-lain, meletakkan syarikat ini dalam kedudukan penting untuk menghasilkan produk aluminium yang berkualiti tinggi.


Powerwell Mengumpul Dana IPO untuk Menaik Taraf Kilang

Tahun baru 2020 membuka tirai IPO dengan penyenaraian Powerwell dalam pasaran ACE. Saham ini boleh dibeli dengan harga RM 0.25 seunit.

Permohonan dibuka:

2 Jan 2020, 10.00 pagi

Permohonan ditutup:

10 Jan 2020, 5.00 petang

Cabutan saham:

14 Jan 2020

Agihan saham:

20 Jan 2020

Tarikh penyenaraian:

22 Jan 2020

Pengeluar dan Penjual
Switchgear
 dan
Switchboard

Powerwell telah beroperasi sejak tahun 1991. Mereka menjalankan operasi dalam rekaan, pengeluaran dan perdagangan produk agihan tenaga elektrik (power distribution). Produk ini termasuklah LV (Low Voltage) switchboard, MV (Medium Voltage) switchgear dan produk-produk yang berkaitan. Powerwell adalah pemain global yang telah pun memasuki pasaran Bangladesh, Indonesia, Filipina, Pakistan dan Singapura.

Struktur syarikat Powerwell

Agihan tenaga elektrik merupakan komponen yang penting kepada sesebuah bangunan. Ini termasuklah kilang-kilang, bangunan komersial dan juga kawasan perumahan. Sebagai komponen yang memegang ciri keselamatan yang penting untuk aktiviti perindustrian, produk-produk ini haruslah menjalani saringan keselamatan yang ketat. Maka dari sinilah juga datangnya kos untuk mengembangkan perniagaan mereka yang memerlukan pensijilan produk dan permit operasi.

Produk jualan Powerwell

Model bisnes Powerwell

Produk yang ditawarkan oleh Powerwell terdiri daripada switchboard keluaran mereka sendiri, dan juga keluaran syarikat besar seperti Schneider dan Siemens. Powerwell diberikan kebenaran (authorized) untuk membuat produk barangan dua syarikat MNC ini di Malaysia. Ini menunjukkan Powerwell sebagai syarikat yang dipercayai untuk mengikut piawaian produk berteknologi tinggi.

Ringkasan Maklumat Bisnes

Rangkaian bisnes Powerwell. Sumber: Powerwell

Market capitalization: RM 145.14 juta

PE ratio: 11.96 (FYE 2018)*

Aktiviti: Pengeluaran dan jualan barangan pengedaran elektrik

Operasi:

Malaysia - Pejabat dan kilang

Vietnam - Pejabat dan kilang

Indonesia - Pejabat

Status syariah: masih belum disahkan

* Sila rujuk bahagian kesimpulan untuk ulasan lanjut

Prestasi Bisnes

Powerwell menunjukkan prestasi kewangan yang kurang memberangsangkan. Pendapatan tertinggi yang pernah dicapai adalah pada tahun 2017 dengan nilai sebanyak RM 106.4 juta. Margin atas jualan pula adalah pada 26.4%, namun selepas pengiraan bayaran cukai, margin ini berada pada 13%. Dalam laporan terbaru, margin keuntungan selepas cukai dicatatkan pada 7.7%.

Perbandingan antara FPE 2018 dan 2019 menunjukkan pendapatan yang berkurang sebanyak 3.5% iaitu dari RM 46.1 juta kepada RM 44.5 juta. Pengurangan ini disebabkan oleh nilai projek yang lebih rendah, walaupun bilangan projek menunjukkan peningkatan.

Perkara bagus tentang syarikat ini adalah mereka berada pada kedudukan tunai yang kukuh. Hutang pula berada pada kadar yang rendah.

Analisis Pasaran untuk Powerwell

Pelanggan Powerwell kebanyakannya terdiri daripada kontraktor dan syarikat EPCC untuk projek pembinaan. Maka, permintaan barangan Powerwell akan berkait rapat dengan aktiviti pembinaan. Bagi tahun 2020, sektor pembinaan dijangka berkembang sebanyak 3.7% dengan kebangkitan semula projek-projek mega yang ditangguhkan sebelum ini.

Sesebuah kilang, fasiliti atau taman perumahan akan menggunakan sistem agihan ini

Setakat ini, masih belum ada syarikat yang menjalankan aktiviti bisnes yang sama dengan Powerwell. Namun, antara pesaing yang disebut dalam prospektus adalah seperti di bawah. Syarikat-syarikat ini dilesenkan oleh Suruhanjaya Tenaga sebagai "Pengeluar Switchboard" dan mencatatkan pendapatan lebih daripada RM 30 juta.

Nota: Pengiraan PAT Margin untuk syarikat di atas berkemungkinan disumbangkan dari pelbagai aktiviti bisnes yang lain.

Nama Syarikat

Tarikh Laporan

PAT Margin (%)

ABB Malaysia

31 Dec 2018

3.85

Tamco Switchgear (Malaysia)

31 Mar 2019

2.80

Toshiba Transmission & Distribution Systems Asia

31 Mar 2019

(-)

SRS Power Engineering

31 Mei 2018

10.34

Powerwell

31 Dis 2018

11.52

INDKOM Engineering

30 Ogos 2018

 21.65

Penggunaan Dana IPO

Powerwell akan mengumpul dana sebanyak RM 21.85 juta. Dana ini akan dibahagikan seperti di bawah.

Jenis Dana

Nilai (RM juta)

Peratus (%)

Perbelanjaan modal

10.27

47.0

Perbelanjaan pensijilan

3.87

17.7

Modal kerja

3.62

16.6

Perbelanjaan untuk IPO

4.10

18.76

Dana ini akan digunakan untuk menambahbaik kilang dan pengeluaran Powerwell. Sebahagian modal akan digunakan untuk pembelian mesin dan peralatan. Mereka juga ingin menambahbaik sistem ERP untuk pengurusan kilang yang lebih cekap.

Kesimpulan

IPO Powerwell ini mendapat skor sebanyak 3/4. Untuk perbandingan, anda boleh pergi ke laman
IPO Analysis
.

PE ratio dalam prospektus dicatat pada 11.96 berdasarkan tahun kewangan 2018. Namun, perkembangan
terbaru
 pula mencatatkan PE ratio pada angka 13 walaupun dengan margin keuntungan yang lebih tinggi. Ini adalah suatu yang perlu diberi perhatian sekiranya anda ingin membeli saham ini.

Melihat dari segi kewangan pula, Powerwell berada pada kedudukan yang baik dengan liabiliti yang rendah. Kedudukan ini diperkuatkan lagi dengan unjuran Kementerian Kewangan yang menjangkakan pertumbuhan 3.7% dalam sektor pembinaan.  Maka dari sini anda boleh jangkakan suatu kemungkinan yang positif untuk IPO ini.

Cara Membeli

IPO Powerwell Berhad ni boleh dibeli melalui bank. Sekiranya anda menggunakan Maybank atau CIMB, anda boleh gunakan link yang disediakan ini.

Tutorial video membeli IPO dengan Maybank

Tutorial video membeli IPO dengan CIMB Clicks

Blog membeli IPO dengan Maybank


Proses Withdraw dari Akaun CDS M+ Online

Sekiranya anda ingin mengeluarkan duit dari Akaun CDS, post kali ini boleh membantu anda memahami proses pengeluaran ini dengan lebih jelas. Untuk mengeluarkan duit dari akaun CDS, anda perlu berpuasa dari membeli saham untuk dua hari berturut-turut. Selepas itu barulah anda boleh hantar permohonan untuk keluarkan duit anda dari CDS. Ikuti post ini untuk ketahui lebih lanjut.

Cara Mengeluarkan Duit di M+ Online

Secara ringkas, proses pengeluaran ini adalah seperti berikut:

A - Sekiranya trust account mencukupi

Pergi ke tab Withdrawal > Cash

Isi borang Cash Withdrawal Request

Submit

B - Sekiranya trust account tak mencukupi

Jual saham

Tidak membuat belian dalam masa 2 hari

Lakukan proses A di atas

Tekan tab
Withdrawal

Untuk keluarkan duit, anda boleh pergi ke
Withdrawal
 >
Cash
 di menu bahagian atas skrin.

Isi borang pengeluaran

Satu tetingkap akan keluar dengan borang Cash Withdrawal Request dan masukkan butiran yang diperlukan. Akaun bank tak semestinya menggunakan bank yang anda daftar ketika membuka akaun. Boleh masukkan ke mana-mana akaun bank yang didaftarkan dengan nama anda. Maksudnya, sama dengan nama pemegang akaun CDS.

Ruangan
Available Trust Withdrawal (RM) After minus O/S Purchase
 akan paparkan sebanyak mana anda boleh keluarkan dari akaun. Dari aplikasi, ruangan ini akan terus paparkan jumlah yang tersedia. Dari browser pula, anda perlu isikan butiran
Client Code
 untuk angka ini dipaparkan. Lengkapkan borang, isikan pada Amount sebanyak mana yang anda ingin keluarkan dan tekan
Submit
.

Available Trust Withdrawal tak cukup

Sekiranya angka ini menunjukkan 0 atau angka rendah, anda tidak mempunyai tunai yang sedia ada untuk dikeluarkan. Bermakna tunai selebihnya dah dilaburkan ke dalam pegangan saham. Apa yang anda perlu buat ialah jual dahulu mana-mana saham untuk dapatkan tunai, dan tunggu selama dua hari untuk
proses jualan ini dijelaskan
 antara broker dan Bursa.

Anda boleh hantar permohonan untuk keluaran pada hari ketiga bekerja. Bergantung kepada waktu dan kesibukan, anda mungkin hanya akan terima pengeluaran ini sehari selepas permohonan.

Pengiraan tempoh dua hari

Mungkin ada juga yang kurang jelas bagaimana dua hari itu dikira. Kita gunakan contoh, katakan hari ini Isnin, anda lihat Available Trust Withrawal tak mencukupi. Jadi hari ini anda jual. Hari Selasa anda boleh lihat nilai jualan pada "Remaining Sales Contracts". Rabu, nilai ini masuk ke "Sales Proceeds Due". Rabu malam apabila sistem dikemaskini, anda boleh mula lihat nilai ini tercermin dalam Trust Account. Maka, Rabu malam dah boleh mula isi borang pengeluaran.

Waktu Memohon untuk Pengeluaran

Withdrawal atau pengeluaran duit boleh dibuat bila-bila masa. Tapi M+ hanya akan memproses permohonan pengeluaran ini pada hari kerja.

Masa memohon juga memainkan peranan untuk terima pengeluaran ini lebih cepat. Sekiranya anda mohon sebelum pukul 8 pagi, anda boleh terima duit anda dalam hari yang sama (petang atau malam). Lewat dari 8 pagi, proses anda akan beratur untuk hari esok pula.

Sekiranya anda ingin buat pengeluaran untuk
beli IPO
, seelok-eloknya jual pegangan selewat-lewatnya 4 hari sebelum hari terakhir permohonan. Yang ni memang betul last minute.

Perlu diingatkan juga, pastikan anda tidak melakukan sebarang pembelian dalam hari yang sama anda memohon untuk mengeluarkan duit dari akaun CDS Mplus anda. Hal ini adalah untuk mengelakkan sebarang kesulitan yang akan berlaku seperti berlakunya kekurangan wang di dalam
trust account
.


Prospek Masa Depan untuk FGV dan MSM

Pengeluaran dijangka meningkat untuk Sawit

Menuju ke hadapan, pengeluaran minyak mentah kelapa sawit bakal meningkat lebih kurang tiga peratus. Hal ini didasari dua faktor utama iaitu perluasan kawasan penanaman dan juga cuaca kering dan panas.

Pada 2020, sebanyak 19.14 juta tan metrik minyak kelapa sawit dihasilkan. Unjuran buat 2021 adalah sebanyak 19.70 juta tan metrik minyak kelapa sawit akan dikeluarkan. Data ini memetik kenyataan Menteri Perusahaan, YB Datuk Dr Khairuddin Aman Razali.

Sementara itu, perladangan dikelaskan sebagai sektor perlu. Sektor perlu memastikan bahawa hanya penjarakkan fizikal sahaja yang dilakukan, dan tidak tertakluk kepada kawalan pergerakan. Di kala buruh asing tidak cukup, langkah ini cukup tepat dan tuntas sekali.

Sejajar dengan pemulihan perdagangan antarabangsa akibat penemuan vaksin, pertumbuhan eksport diramal terus memberangsangkan. Dari Januari hingga Jun 2020, 15% pendapatan eksport negara datangnya daripada eksport agrokomoditi, dengan nilai sejumlah RM133.2 billion. Angka ini meningkat berbanding RM 117 billion pada tahun sebelumnya. Daripada jumlah tersebut, minyak sawit menyumbang 64.8 billion ringgit iaitu sebanyak 48.6 peratus.

Saham yang dijangka terkesan dengan fakta-fakta di atas adalah
FGV
 dan saham-saham perladangan sawit antaranya disenaraikan dalam
sektor perladangan
. Walaubagaimanapun, Felda sedang dalam proses membeli semula saham yang diapungkan dalam FGV, dan seterusnya akan menswastakannya.

Perubahan struktur dalam MSM

MSM
 merupakan anak syarikat FGV. MSM menghasilkan gula, di mana jenama yang terkenal di bawah mereka ialah Gula Prai dan Gula Perlis.

MSM ini merupakan syarikat yang telah mendapat publisiti Oktober 2020 kerana terdapat inventori hilang yang tidak dapat dijelaskan sebabnya oleh bekas CEO MSM. Datuk Khairil Anuar Aziz sebagai CEO lama telahpun diganti. CEO baru bernama Fakhrunniam Othman merupakan lulusan ACCA, UK dan MBA daripada Royal Melbourne Institute of Technology.

CEO baru ini hanyalah perlantikan sementara. Hal ini bagi memberi ruang mencari CEO baru selepas kerugian yang tidak dapat dijelaskan oleh Datuk Khairil Anuar Aziz sebanyak RM 36.6 juta pada tahun kewangan 2019.

MSM mencatatkan kerugian yang teruk pada tahun 2019. Keadaan kelihatan lebih baik pada tahun 2020 walapun masih dalam keadaan yang rugi. Dalam laporan suku tahunan terbaru Februari 2021, syarikat mencatatkan keuntungan suku tahunan buat kali pertama selepas kerugian 8 suku berturut-turut. Pengurusan baru kelihatan membuahkan hasil dan permintaan terhadap gula kekal tinggi.

Dengan kenaikan untung suku tahunan pertama ini, saham menunjukkan kenaikan mendadak. Dengan pergerakan macam ini, anda perlu menjadi lebih berhati-hati untuk menentukan entry untuk membeli saham ini. Boleh jadi, cepat naik, cepat juga turun. Namun, sekiranya anda rasakan kenaikan mendadak ini wajar, mungkin boleh cari titik yang sesuai untuk masuk.


PT Resources - Mengembangkan Operasi Pasaran Makanan Laut Beku dengan Dana IPO

PT Resources Holdings Berhad menjalankan aktiviti perniagaan dalam industri pembekalan makanan dengan memproses dan menjual produk sejuk beku makanan laut (
frozen seafood products
), serta peruncitan produk daging dan bukan daging.

Butiran IPO syarikat adalah seperti berikut:

Harga IPO:

RM 0.36

Status syariah:

Interim-Shariah oleh Elzar

Pasaran:

ACE

Permodalan pasaran:

RM 192.6 juta

Nisbah PE:

6.8

Permohonan ditutup:

12 September 2022

Cabutan saham:

15 September 2022

Tarikh penyenaraian:

27 September 2022

Bisnes PT Resources

PT Resources telah diperbadankan di Malaysia pada 6 September 2019 sebagai syarikat swasta di bawah nama PT Resources Holdings Sdn Bhd dan ditukarkan kepada syarikat awam berhad pada 21 September 2021. Struktur syarikat selepas disenaraikan adalah seperti berikut:

Struktur syarikat selepas disenarai di Bursa

Aktiviti utama PT Resources ialah pegangan pelaburan dan penyediaan perkhidmatan pengurusan. Melalui anak syarikatnya, PT Resources terlibat terutamanya dalam pemprosesan dan perdagangan produk makanan laut sejuk beku serta perdagangan produk lain.

Sepanjang 4 tahun kewangan yang lalu, PT Resources menjual produknya di Malaysia dan mengeksport kepada pelanggannya di pasaran antarabangsa seperti Arab Saudi, China, Filipina dan UAE.

Rajah berikut menggambarkan segmen perniagaan PT Resources:

Segmen perniagaan syarikat

Kesan COVID-19 terhadap bisnes

Walaupun pandemik COVID-19 melanda dan pelbagai fasa PKP dilaksanakan, aktiviti pemprosesan dan perdagangan syarikat PT Resources masih dibenarkan beroperasi kerana perniagaan mereka diiktiraf sebagai perkhidmatan penting. Walau bagaimanapun, syarikat mengalami trafik yang lebih rendah di cawangan "MO Foodmart" semasa PKP tetapi mereka dapat meningkatkan pendapatannya dengan meningkatkan eksport ke Arab Saudi dan China.

PT Resources tidak mengalami sebarang gangguan material terhadap operasi perniagaan mereka sepanjang PKP yang telah dilaksanakan setakat ini. Oleh itu, pandemik COVID-19 tidak mempunyai kesan buruk yang ketara ke atas prestasi kewangan syarikat bagi FYE 2020 hingga FYE 2022.

Prestasi kewangan

PT Resources menunjukkan pendapatan yang menaik dari tahun kewangan 2019 sehingga tahun kewangan 2022. Pendapatan mereka meningkat sebanyak 38.58% iaitu daripada RM 116.4 juta pada tahun 2019, menjadi RM RM 161.31 juta pada tahun 2020. Kenaikan pendapatan kemudian diteruskan lagi pada tahun kewangan 2021, iaitu sebanyak 15.58% menjadikan pendapatan pada tahun tersebut sebanyak RM 186.45 juta. Kenaikan pendapatan ini diteruskan lagi pada tahun kewangan 2022 dengan peningkatan sebanyak 87.26% bersamaan RM 162.7 juta menjadi RM 349.14 juta.

Prestasi kewangan syarikat

Pendapatan syarikat PT Resources dibahagikan kepada dua segmen iaitu pemprosesan & perdagangan produk makanan laut sejuk beku dan perdagangan runcit produk lain.

Prestasi kewangan mengikut segmen

Jika dilihat pada rajah di atas, majoriti pendapatan adalah dari segmen pemprosesan & perdagangan produk makanan laut sejuk beku. Pendapatan segmen ini meningkat secara konsisten semenjak 2019. Bagi pendapatan segmen runcit produk lain menurun pada tahun 2020 dan 2021, tetapi meningkat semula pada tahun 2022.

Strategi IPO dan masa depan

Dana yang diterima dari IPO ini akan digunakan untuk tujuan seperti yang berikut:

Dana

Nilai (juta)

Peratusan (%)

Perbelanjaan modal bagi gudang penyimpanan sejuk beku yang baharu

17.6

36.3

Modal kerja

27.2

55.9

Perbelanjaan penyenaraian

3.8

7.8

Jumlah

48.6

100

Majoriti dana yang dikutip daripada penyenaraian IPO iaitu sebanyak RM 27.2 juta (55.9% daripada dana IPO) akan diperuntukkan untuk modal kerja. Modal kerja ini akan membiayai kos jualan syarikat iaitu bahan mentah, yang kebanyakannya terdiri daripada makanan laut dan produk daging segar dan beku.

Syarikat PT Resources bercadang untuk menggunakan dana IPO yang dikutip sebanyak RM 17.6 juta untuk membiayai perbelanjaan modal bagi gudang penyimpanan sejuk beku yang baharu, dimana akan meningkatkan kapasiti daripada 700 tan kepada 4,000 tan. Gudang penyimpanan sejuk baharu ini akan dibina di atas tanah kosong syarikat PT Resources yang terletak di PM 31091, Lot 150651, Mukim Kuala Kuantan, Daerah Kuantan, Negeri Pahang.

Lebihan dana sebanyak RM 3.8 juta akan digunakan untuk perbelanjaan penyenaraian.

Analisis bisnes dan industri PT Resources

PT Resources Holdings Berhad dan anak syarikatnya terlibat dalam pemprosesan dan perdagangan produk makanan laut sejuk beku. PT Resources telah menjual produk makanan laut bekunya ke pasaran tempatan dan antarabangsa.

Industri pemprosesan makanan laut beku

Makanan laut seperti ikan, sotong dan lain-lain sangat mudah rosak, dimana ia mula merosot apabila dituai dari alam liar atau dari ladang akuakultur dan ini akan menjejaskan kualiti dan kesegarannya. Oleh itu, makanan laut boleh diproses dalam

pelbagai cara untuk mengekalkan kualiti, rasa dan jangka hayatnya. Contoh makanan laut yang diproses termasuk beku, produk makanan laut dalam tin, sedia untuk dimasak dan sedia untuk dimakan.

Rantaian nilai industri pemprosesan makanan laut bermula dengan penuaian makanan laut daripada sama ada perikanan komersial atau ladang akuakultur. Makanan laut yang dituai ini boleh disejukkan atau dibekukan dalam blok semasa di atas kapal penangkapan ikan atau sebelum ia diangkut dari ladang akuakultur.

Rajah berikut menggambarkan rantaian nilai industri pemprosesan makanan laut:

Gambar: Prospektus syarikat

Prestasi industri

Saiz industri pemprosesan makanan laut beku dalam Malaysia, diukur dari segi hasil keseluruhan industri oleh syarikat pemprosesan makanan laut di Malaysia. Industri pemprosesan makanan laut di Malaysia meningkat pada CAGR sebanyak 13.8% antara 2015 dan 2021 daripada RM 2.9 bilion pada 2015 kepada RM 6.3 bilion pada 2021.

Gambar: Prospektus syarikat

Industri pemprosesan makanan laut beku di Malaysia sebahagian besarnya didorong oleh permintaan tempatan dan global untuk makanan laut, serta kemajuan dalam teknologi pemprosesan makanan laut serta peningkatan jumlah saluran pemasaran dan jualan.

Persaingan

Bagi tujuan pembandingan, Providence Strategic Partners telah memilih 19 pemain industri yang menjalankan perniagaan yang serupa dengan PT Resources. Syarikat-syarikat ini haruslah menetapi kriteria seperti berikut:

Syarikat yang terlibat dalam aktiviti pemprosesan makanan laut utama di Malaysia untuk menghasilkan produk makanan laut sejuk beku

Syarikat yang mempunyai pendapatan RM 1.0 juta dan ke atas, dan tidak termasuk pemain industri yang terlibat dalam aktiviti pertanian atau perikanan.

Pemain industri yang dikenal pasti ini adalah seperti yang diperincikan di bawah:

Pesaing syarikat

Pesaing syarikat

Perbincangan

Saiz industri pemprosesan makanan laut di Malaysia meningkat pada CAGR sebanyak 13.8% antara 2015 dan 2021. Menurut IMR, makanan laut juga merupakan produk haiwan yang paling banyak diambil oleh rakyat di Malaysia, diikuti oleh daging ayam pada 50.2kg per kapita, dan telur ayam/itik pada 23.6 kg per kapita.

Secara keseluruhannya, PT Resources menunjukkan penumbuhan yang memberangsangkan dari segi pendapatan dan keuntungan sepanjang tahun 2019 sehingga 2021. Hasil industri PT Resources meningkat kepada 2.7% pada 2020, dengan hasil sebanyak RM165.8 juta untuk FYE 2021 dan jumlah saiz industri pemprosesan makanan laut sebanyak RM6.2 bilion pada tahun tersebut.

PT Resources menyatakan bahawa sebahagian besar hasil daripada IPO akan digunakan untuk mengembangkan operasi syarikat. Mereka bercadang untuk menggunakan majoriti dana IPO tersebut untuk digunakan sebagai modal kerja dan juga membiayai perbelanjaan modal bagi gudang penyimpanan sejuk beku yang baharu. Ini merupakan langkah yang positif untuk keuntungan syarikat bertambah lagi baik pada masa hadapan. Walaupu bagaimanapun, kecekapan dan keberkesanan strategi dan rancangan PT Resources ini bergantung kepada syarikat itu sendiri apabila disenaraikan di pasaran ACE Bursa Malaysia tidak lama lagi.


Punca Saham IPO Tidak Masuk ke dalam Akaun CDS

Semenjak tahun 2020 sehingga kini jelas kelihatan
trend kenaikan permohonan Tawaran Awam Permulaan
 atau dikenali sebagai
Initial Public Offering
 (IPO) di Bursa Malaysia.

Tahun 2022 ini sahaja telah terdapat sebanyak enam IPO yang telah disenaraikan. Antara IPO yang menarik perhatian ramai pada tahun ini adalah
Farm Fresh Berhad
, yang telah membuat kenaikan sehingga 30% pada hari penyenaraian.

Maksud IPO dan cara membelinya

IPO adalah singkatan kepada
Initial Public Offering
. Ia adalah situasi di mana sesebuah syarikat persendirian pertama kali menjual sebahagian milikan syarikatnya kepada orang awam. Untuk penjelasan yang lebih terperinci, boleh rujuk blog kami,
Apa itu IPO?

Kami juga ada menjelaskan tentang cara nak mohon IPO melalui MITI (
online
 dan
offline
) serta melalui bank-bank seperti
Maybank
 dan
CIMB
. Cara semak status permohonan IPO pula kami telah terangkan di dalam
blog ini
.

Namun, bagaimana pula jika anda lihat wang yang anda gunakan untuk memohon IPO di bank tidak dikembalikan, tetapi saham tersebut tidak muncul di dalam akaun CDS anda? Kami senaraikan kemungkinan situasi ini terjadi di bawah.

Kenapa saham IPO tidak muncul di akaun CDS?

1. Salah masuk nombor CDS

Kesilapan ini adalah antara kesilapan yang biasa terjadi dikalangan pelabur IPO. Perlu diingatkan kembali, nombor akaun CDS adalah sebanyak 15 angka, iaitu 9 angka nombor CDS, 3 angka kod broker serta 3 angka cawangan. Contohnya boleh dilihat seperti di bawah:

Kod broker: 012 (Contoh menggunakan Mplus)
Kod cawangan: 001 (Contoh menggunakan Mplus)
Nombor CDS: 123456789

Nombor 15 angka akaun CDS anda akan jadi seperti ini:

012-001-123456789 atau 012001123456789

Pastikan anda menyemak nombor akaun CDS anda berulang kali sebelum menghantar permohonan. Kami juga ada menyediakan blog
Macam Mana Nak Cari Nombor Akaun CDS?
 sebagai panduan untuk anda.

2. Menggunakan akaun bank pihak ke-3

Sama seperti mendepositkan wang ke dalam akaun CDS, pembelian saham IPO juga tidak boleh sama sekali dilakukan menggunakan akaun bank pihak ketiga. Akaun bank pihak ketiga yang dimaksudkan di sini adalah akaun bank penama yang berlainan dengan pemilik akaun CDS.

Pemilik akaun CDS haruslah orang yang sama dengan pemilik akaun bank supaya permohonan IPO tidak ditolak.

Sebagai contoh, akaun CDS adalah milik Ahmad (suami), tetapi pembelian IPO dilakukan dengan menggunakan akaun bank Siti (isteri). Dalam situasi ini, permohonan akan ditolak.

3. Permohonan menggunakan akaun CDS yang berlainan

Untuk makluman, seorang penama (satu kad pengenalan) hanya boleh memohon IPO menggunakan satu akaun CDS sahaja, walaupun individu tersebut mempunyai dua atau lebih akaun CDS dari pelbagai broker.

Contohnya, jika anda mempunyai akaun CDS bersama M+ dan juga CGS-CIMB, anda hanya boleh memilih salah satu akaun CDS sahaja untuk membuat permohonan IPO.

Kesan dan tindakan yang boleh diambil

Jika anda ada melakukan salah satu kesilapan seperti di atas, usah risau kerana wang anda akan dikembalikan semula ke dalam akaun bank.

Namun begitu, anda juga boleh menghubungi pihak
issuing house
 (seperti Tricor, Malaysian Issuing House dan lain-lain) untuk mengetahui penjelasan lebih lanjut.


QSR Brands Kembali Dengan Rancangan IPO

Pasti ramai di antara kita yang pernah makan di restoran makanan segera Kentucky Fried Chicken (KFC) dan Pizza Hut. Namun, tahukah anda syarikat manakah yang mengendalikan restoran makanan segera ini di Malaysia?

Syarikat yang menjadi pengendali untuk francais makan segera ini ialah QSR Brands (M) Holdings Bhd. Mereka telah diberi hak tunggal oleh Yum! Brands, iaitu pemilik francais makanan ini, untuk mengendalikan KFC dan Pizza Hut di Malaysia, Singapura, Brunei dan Cambodia. Sehingga kini, terdapat lebih 850 buah restoran KFC dan 495 buah restoran Pizza Hut dikendalikan oleh QSR Brands.

Selain mengendalikan restoran makanan segera, QSR Brands juga menjalankan perniagaan ternakan dan pemprosesan daging melalui Ayamas dan perniagaan sampingan seperti penghasilan sos melalui anak syarikat mereka, iaitu Region Food Industries.

Baru-baru ini, akhbar
The Edge
 telah melaporkan bahawa QSR Brands telah menghidupkan kembali rancangan mereka untuk mengeluarkan tawaran awam permulaan atau Initial Public Offering (IPO).

Pemegang saham pengendali syarikat QSR, iaitu Johor Corp Bhd (JCorp) telah berhubung dengan Maybank Investment Bank Bhd dan RHB Investment Bank Bhd untuk menjadi penasihat bagi pengeluaran IPO mereka.

Rancangan IPO QSR Brands

Saham syarikat QSR Brands pernah berada di dalam pasaran Bursa Malaysia, namun telah dinyahsenaraikan pada tahun 2013 akibat pembelian secara besar-besaran bernilai RM 5.21 bilion oleh syarikat JCorp, Kumpulan Wang Simpanan Pekerja (KWSP) dan CVC Capital Partners.

Namun, rancangan IPO syarikat ini bukanlah sesuatu yang baru. QSR Brands pernah merancang untuk memasuki pasaran semula sejak tahun
2016
, tetapi rancangan itu terhalang apabila pelabur berpotensi mempersoalkan penilaiannya yang agak tinggi. Oleh yang demikian, pada
April 2019
, syarikat QSR Brands secara rasminya menangguhkan rancangan IPO mereka.

Kini, mereka bercadang untuk mengeluarkan kembali rancangan IPO pada tahun 2021 ini setelah JCorp menjalankan penstrukturan semula syarikat, termasuk kajian semula secara terperinci terhadap kesemua perniagaan mereka.

Restoran makanan segera KFC

Tambahan lagi, QSR Brands melihat permintaan yang tinggi terhadap saham syarikat
MR DIY Group (M) Bhd
 dan
CTOS Digital Bhd
 pada awal keluarannya. Justeru, memberi peluang untuk mereka memperoleh dana tambahan untuk mengembangkan perniagaan atau keperluan-keperluan lain.

Walaubagaimanapun, rancangan ini adalah masih di peringkat awal dan berkemungkinan juga syarikat QSR Brands tidak meneruskan hasrat penyenaraian IPO mereka. (Sumber:
Bloomberg
)

Prestasi IPO pada tahun 2021

Walaupun ekonomi terkesan akibat pandemik, namun pasaran IPO kelihatan kekal stabil pada tahun ini. Sejumlah 12 syarikat telah tersenarai di Pasaran Utama dan Pasaran ACE setakat ini.

Syarikat-syarikat yang telah tersenarai di pasaran Bursa Malaysia tahun ini.

Hampir kesemua IPO yang tersenarai pada tahun 2021 ini menunjukkan kenaikan yang memberangsangkan pada hari penyenaraian akibat sambutan yang hangat dari para pelabur. Analisa IPO ini boleh dilihat di screener iSaham,
IPO Analysis
.


Ramssol Ingin Meluaskan Bisnes Serantau dengan IPO RM 25.1 Juta

Ramssol Group Berhad ialah syarikat perisian yang menumpukan terhadap pengurusan sumber manusia. Syarikat ini kini membuka permohonan IPO dan butirannnya adalah seperti berikut:

Harga IPO:

RM 0.45

Status syariah:

Tiada penilaian syariah SAC, dinilai tidak patuh syariah oleh Elzar Shariah

Pasaran:

ACE Market

Market Capitalisation:

RM 100.37 juta

Nisbah PE:

13.24 (FYE 2020)

Permohonan ditutup:

29 Jun 2021

Cabutan saham:

2 Julai 2021

Tarikh penyenaraian:

13 Julai 2021

Ramssol diberi status interim tidak patuh syariah oleh Elzar Shariah. Harus diketahui bahawa status rasmi hanya akan dikeluarkan oleh SC apabila sampai penggal penilaian. Status syariah IPO ini hanya akan ditentukan secara rasminya oleh SC pada bulan November 2021 nanti.

Bisnes Ramssol

Ramssol Group Berhad
 ataupun Ramssol merupakan sebuah
syarikat perisian
 ataupun software. Perisian yang menjadi fokus utama Ramssol ialah perkhidmatan pengurusan sumber manusia atau HCM. Sebelum 2020, syarikat hanya mempunyai 2 segmen perniagaan iaitu HCM dan sistem pengurusan pelajar, dan penyediaan staf IT untuk syarikat. Pertambahan segmen baru sejak Covid-19 ialah segmen aplikasi teknologi HCM.

Segmen HCM dan sistem pengurusan pelajar membentuk bahagian terbesar pendapatan Ramssol. Penyediaan perkhidmatan untuk segmen ini melibatkan rundingan untuk menawarkan sebuah sistem yang optimum untuk organisasi pelanggan. Untuk perkhidmatan ini juga Ramssol perlu membeli dan menjual semula lesen penggunaan perisian kepada pelanggan. Seterusnya, perkhidmatan ini juga diiringi dengan sokongan pelanggan (customer service) dan penyelenggaraan.

Penyediaan staf IT merupakan sebahagian kecil daripada pendapatan syarikat walaupun bertapak lebih lama dari segmen aplikasi teknologi HCM. Dalam segmen ini, mereka membuat pengambilan dan membekalkan pakar IT kepada pelanggan mereka.

Dalam segmen aplikasi teknologi HCM, Ramssol mempunyai beberapa aplikasi yang antaranya bernama Feet's dan Lark. Kedua-dua aplikasi ini berfungsi sebagai alat komunikasi antara pekerja organisasi. Feet's ini merupakan sebuah entiti yang dimiliki oleh Ramssol dan sebahagian milikan pengarah sendiri. Selain itu, mereka juga menjual perkhidmatan Zoom sebagai reseller.

Sebahagian besar pendapatan Ramssol datang dari Malaysia sendiri sebanyak 45% berdasarkan tahun terkini. Pendapatan dari negara lain pula diperoleh dari Singapura, Thailand, Indonesia, Vietnam, Taiwan dan Belanda.

Kesan Covid-19 terhadap bisnes

Kesan daripada Covid-19, pelbagai kerja perlu dibuat secara atas talian. Ini menyukarkan akses kepada dokumen sulit yang perlu didapati secara fizikal di premis pelanggan. Dari segi kewangan, Ramssol tidak mengalami kesan yang serius. Beberapa projek dan pembayaran mengalami kelewatan, namun ia tidak menjejaskan pendapatan.

Prestasi kewangan

Ramssol menunjukkan pendapatan dan keuntungan yang menaik sepanjang tahun pemerhatian iaitu dari 2017 hingga 2020. Keuntungan pada dua tahun pertama ini adalah sedikit sahaja, menyumbang sebanyak 1% daripada pendapatan. Pada tahun 2019, keuntungan syarikat naik sehingga hampir 25% daripada pendapatan, menyumbang sebanyak RM 3.8 juta daripada RM 15.4 juta pendapatan. Tahun 2020 merupakan tahun terbaik dalam pemerhatian dengan margin 29.7% bersamaan RM 7.5 juta daripada RM 25.3 juta pendapatan.

Pada tahun 2017, Ramssol merakam pendapatan tertinggi dari Singapura yang menyumbang 61% dari pendapatan keseluruhan. Saiz pendapatan di Singapura semakin kecil dari RM 4.18 juta menjadi RM 2.88 juta pada tahun 2020. Walaubagaimanapun, mereka merakam pendapatan yang semakin besar di Malaysia dari RM 1.7 juta sehingga RM 11.53 juta pada tahun 2020. Di Thailand dan Indonesia juga, kedudukan mereka semakin kukuh dengan pendapatan yang semakin besar.

Dari segi segmen perniagaan pula, HCM dan sistem pengurusan pelajar mengalami kenaikan sepanjang tahun pemerhatian. Penyediaan staf IT merakamkan pendapatan tertinggi pada RM 2.34 juta sebelum menurun sehingga RM 0.88 pada tahun 2020. Aplikasi teknologi HCM merupakan segmen baru namun telah pun memberikan pendapatan sehingga RM 9.10 juta pada tahun pertama aktiviti ini dijalankan.

Strategi IPO dan masa depan

Ramssol akan mengumpul dana sebanyak RM 25.09 juta melalui IPO ini. Dana ini akan digunakan untuk tujuan tersebut:

Penggunaan Dana IPO Ramssol

Dana

Nilai (Juta)

Peratusan (%)

Pengembangan bisnes ke Filipina

2.50

9.98

Pengembangan penggunaan Feet's dan Lark di rantau Asia Tenggara

6.35

25.30

Perbelanjaan R&D

4.10

16.34

Modal kerja

Pengembangan segmen pengambilan staf IT

0.79

3.14

Pengembangan jualan lesen perisian

2.25

8.97

Modal kerja umum

4.52

18.02

Perbelanjaan penyenaraian

4.58

18.25

Jumlah

25.09

100.0

Ada banyak aspek di mana dana ini akan digunakan. Secara umumnya, kita boleh melihat dari sudut pengembangan bisnes, R&D, dan modal kerja. Pengembangan bisnes ke Filipina ini memerlukan RM 2.5 juta untuk penyewaan pejabat, penggajian, peralatan pejabat dan perbelanjaan pengiklanan dan pemasaran. Untuk Feet's dan Lark, operasi akan diluaskan lagi di rantau Asia Tenggara. R&D yang ingin dibelanjakan melibatkan penambahan fungsi AI iaitu kecerdasan buatan ke dalam Feet's yang merupakan perisian yang dibangunkan sendiri.

Selain daripada itu, perbelanjaan untuk modal kerja melibatkan pengembangan segmen pengambilan staf IT. Segmen ini dijangka akan mendapat rentak semula selepas kelembapan ekonomi akibat Covid-19. Dana diperlukan untuk menampung gaji pendahuluan yang perlu diberi untuk 2 bulan pengambilan staf IT ini.

Analisis bisnes dan industri Ramssol

Ramssol terlibat dalam sektor perisian dengan pengkhususan terhadap sistem sumber manusia iaitu HCM solutions. Industri ini melibatkan pembekalan perisian itu sendiri dan juga perkhidmatan iringan seperti rundingan dan sokongan teknikal. Ramssol terlibat dalam mengedarkan perisian HCM ini dan juga disertai dengan perkhidmatan sokongan.

Secara keseluruhannya, industri ini mengembang dari tahun 2017 hingga 2019, dan mengalami penurunan pada tahun 2020. Smith Zander menganggarkan pertumbuhan CAGR untuk industri ini pada 4.37% dari 2017 hingga 2020.

Penggerak utama industri

Industri ini dipandu oleh pendigitalan fungsi Sumber Manusia untuk gerak kerja syarikat bagi meningkatkan kecekapan kerja. Ia juga bergantung kepada kesedaran majikan sekiranya mereka faham potensi yang boleh ditawarkan oleh perisian ini.

Persaingan

Ramssol berhadapan dengan saingan yang besar dengan syarikat-syarikat gergasi di peringkat MNC. Antara syarikat yang berada dalam industri HCM yang diceburi Ramssol ialah Accenture, Capgemini, Deloitte, E&Y, KPMG, PwC dan sebagainya.

Pun begitu, bahagian pasaran Ramssol melalui perisian kerjasama dengan Oracle menyumbang sebanyak RM 14.36 juta iaitu 1.33% daripada jumlah RM 1.08 bilion dalam rantau negara terlibat. Angka ini tidaklah besar, tapi agak mengagumkan bagi sebuah syarikat bersaiz kecil yang bertarung dalam geografi yang luas.

Perbincangan

Prestasi kewangan Ramssol menunjukkan peningkatan yang memberangsangkan, begitu juga pelbagai lagi aspek seperti pengembangan segmen perniagaan dan pendapatan geografi yang lebih luas. Sebahagian besar dana IPO akan digunakan untuk mengembangkan perniagaan, meneruskan prestasi yang dicatatkan setakat yang kita dapat lihat dari prospektus. Ramssol juga lebih berminat untuk mendekati organisasi bersaiz besar untuk menawarkan perkhidmatan mereka. Ini dapat membentuk profail pelanggan yang mempunyai kedudukan kewangan yang kukuh.

Risiko yang mungkin akan dialami oleh syarikat ini pula ialah kebergantungan pada perisian pihak ketiga. Perkhidmatan seperti Lark dan perisian HCM lain dimiliki oleh pihak ketiga dan Ramssol tidak mempunyai kuasa untuk menentukan apa yang akan ditawarkan dari perisian ini. Sesetengah syarikat pula menganggap bahawa perbelanjaan untuk perisian sebegini juga memakan kos. Maka mereka bergantung kepada kekuatan pasukan mereka untuk mendapatkan jualan dalam apa keadaan ekonomi sekalipun.


Rantaian Industri Oil and Gas (Bahagian 1)

Berjuta–juta tahun yang lalu, tumbuhan dan haiwan yang mereput membentuk menjadi lapisan–lapisan tebal. Jirim tumbuhan dan haiwan yang reput ini dipanggil sebagai bahan organik (benda hidup satu ketika dulu). Masa berlalu, pasir dan kelodak berubah menjadi batu, menutupi bahan organik, dan terperangkap di bawah batuan.

Tekanan dan haba yang sangat tinggi dari kerak bumi menukarkan sebahagian bahan organik kepada komoditi minyak mentah (petroleum) dan sebahagian lagi kepada gas asli (gas yang tidak berbau). Kawasan yang terdapat sumber-sumber ini dipanggil sebagai oil and gas reservoir (takungan minyak mentah dan gas asli).

Kegunaan hasil penapisan petroleum

Terdapat banyak manfaat dan kegunaan daripada hasil penapisan (refining) kedua-dua komoditi ini. Sebagai contoh, majoriti produk dari minyak (petroleum) boleh digunakan dalam industri pengangkutan (kapal terbang, kereta, lori). Aplikasi lain seperti produk plastik, kosmetik, elektronik, baja, penghasilan ubat-ubatan turut boleh dihasilkan daripada 'refined petroleum'. Produk dari pemprosesan gas asli pula kebiasaannya digunakan dalam sektor 'energy generation' (menyalakan dapur, pemanas air, peralatan elektrik, pemanasan kediaman atau janakuasa tenaga).

Sumber minyak mentah dan gas asli ini tertanam di dasar permukaan bumi dengan purata kedalaman 5,000 kaki di daratan (onshore), dan 10,000 kaki di lautan dalam (offshore). Persoalannya, bagaimanakah kita ingin memperoleh minyak mentah dan gas asli ini untuk membawanya ke permukaan bumi? Jawapannya, ini boleh dilakukan dengan pelbagai kepakaran teknikal dan gabungan dari perkhidmatan ahli jurutera, saintis dan geologi.

Upstream

Pencarian dan penyeluaran minyak mentah & gas asli

Pada peringkat pertama ini, ahli geologi dan jurutera akan melakukan beberapa ujian dan pengiraan untuk ciri-ciri fizikal dan kimia batuan di permukaan bumi. Antara alat yang selalu digunakan dan terbukti keberkesanannya ialah tinjauan seismik.

Tinjauan seismik

Sesebuah trak atau kapal akan mengeluarkan Isyarat gelombang seismik menggunakan bahan letupan untuk menghasilkan getaran dalam bumi. Imej reflektif (2D atau 3D) dari gelombang bawah permukaan bumi akan diterima dan direkodkan oleh sensor geofon atau hidrofon.

Tinjauan ini digunakan untuk mencari minyak mentah, gas asli dan mineral atau untuk penyiasatan saintifik lain. Di Malaysia, antara syarikat yang menawarkan perkhidmatan upstream-greenfield operation (pencarian minyak mentah & gas asli) ialah
UZMA
 (menyediakan software tinjauan seismik).

Gambar:
krisenergy.com

Menyediakan pelantar minyak

Sekiranya kawasan tersebut berpotensi, kerja-kerja mengorek (drilling) akan dimulakan untuk membawa minyak mentah dan gas asli ke permukaan bumi. Sebelum itu, pelantar minyak yang dilengkapi dengan pelbagai mesin haruslah dibina (fabrication) terlebih dahulu di 'field' yang telah dikenal pasti.

Setelah sesuatu pelantar atau 'jacket' siap dibina, penghantaran pelantar yang telah siap dibina biasanya menggunakan 'barge' yang mampu menampung berat keseluruhan struktur binaan pelantar tersebut. Proses ini sangat rumit dan kritikal kerana sebarang kesilapan akan menyebabkan struktur yang telah dibina berbulan-bulan lamanya hilang di tengah lautan (offshore).

Gambar:
Sapura Energy

Melengkapkan pelantar

Kemudian, proses 'hook up' (penyambungan paip dari pelantar ke reservoir) dan 'commissioning' (ujian untuk keseluruhan sistem pelantar) akan dilaksanakan untuk memastikan keseluruhan sistem berfungsi dengan baik dan lancar. Akhir sekali, kerja 'drilling' iaitu penggerudian di kawasan bekalan simpanan minyak atau gas akan dilaksanakan.

Penyelenggaraan dan baik pulih

Kegagalan operasi selama satu hari boleh mengakibatkan kerugian berjuta-juta ringgit serta kemalangan yang amat dahsyat dan berbahaya kepada kontraktor dan petugas. Maka, perkhidmatan operasi, membaik pulih dan penyelenggaraan amatlah penting untuk memastikan operasi pengeluaran minyak dan gas yang berisiko tinggi ini berjalan dengan lancar.

Saham yang terlibat

Di Malaysia, antara syarikat yang menyediakan perkhidmatan untuk menjaga dan membaik pulih upstream-brownfield operation (telaga minyak yang telah diteroka) ialah
Velesto
,
Sapura Energy
,
Dayang
 dan
lain-lain
 seperti yang boleh dilihat di bawah.

Sambungan bacaan tajuk Oil & Gas ini boleh dibaca di
Bahagian 2
.


Rantaian Industri Oil and Gas (Bahagian 2)

Artikel ini adalah kesinambungan dari
bahagian 1
 yang membincangkan tentang minyak mentah dan gas asli secara ringkas dan proses Upstream. Kali ini, kita akan membincangkan lebih lanjut tentang Midstream dan Downstream.

Midstream

Penyaluran minyak mentah dan gas asli kepada pengguna

Pada peringkat kedua ini, minyak mentah (petroleum) dan gas asli yang telah dikorek akan disimpan terlebih dahulu di “storage tank facilities” sebelum disalurkan kepada pengguna seterusnya. Minyak mentah akan disalurkan menggunakan paip, manakala gas asli akan disalurkan di dalam bentuk gas yang telah dicecairkan (Liquified Natural Gas - LNG).

Gas asli haruslah dicecairkan terlebih dahulu sebelum penghantaran pada suhu yang rendah (-162.22 C). Penyaluran dalam bentuk gas ini adalah amat rumit kerana sifat gas yang tidak berbau dan tidak berwarna. Antara syarikat yang menyediakan operasi penghantaran dan penyaluran (midstream storage and transport) minyak mentah dah gas asli di Malaysia ialah
Petronas Gas
,
MISC
,
Gas Malaysia
 dan
lain-lain
.

Gambar:
Petronas Gas

Downstream

Penapisan dan pengedaran minyak mentah dan gas asli kepada pengguna akhir

Pada peringkat ketiga ini, minyak mentah dan gas asli yang diperoleh dari penyaluran “midstream” tidak boleh terus digunakan kerana terdapat beberapa campuran pelbagai jenis petrokimia. Campuran di dalam minyak mentah ini diasingkan melalui formula & struktur dan ianya mempunyai sifat kimia, fizikal & termofizikal yang tersendiri.

Penapisan petroleum

Setiap petrokimia ini perlu dipisahkan dan ditapis (refined) terlebih dahulu melalui pelbagai proses supaya ianya boleh digunakan dalam aplikasi yang spesifik. Proses penukaran minyak mentah ini dilakukan di loji penapisan. Gambar rajah di bawah menunjukkan operasi terpenting di dalam pemprosesan minyak mentah kepada pelbagai produk yang berlainan.

Gambar: Petropedia

Sebagai contoh, nafta yang merupakan produk penyulingan petrokimia biasanya digunakan sebagai bahan mentah untuk menghasilkan produk yang berasaskan bahan kimia. Sebagai contoh, industri pembuatan plastik, elektronik, kosmetik dan lain-lain. Antara pengguna produk nafta ini adalah
Petronas Chemical
 dan
LC Titan
.

Selain itu, bitumen yang merupakan produk penyulingan kimia yang terberat dijadikan komponen utama untuk jalan raya. Takat leburnya sekitar 350 C adalah cukup tinggi untuk kegunaan dan ketahanan di jalan raya di bawah terik matahari (suhu sekitar 30-45 C).

Maksud takat lebur di sini adalah penukaran sifat fizikal dari pepejal ke cecair. Maka, petrokimia bitumen ini mempunyai takat lebur yang amat sesuai untuk kegunaan jalan raya oleh kerana sifatnya yang kuat melekat & tidak mudah cair di bawah julat suhu terik matahari.

Industri penapisan produk petroleum dan gas asli boleh disifatkan sebagai “downstream operation”. Di Malaysia, antara syarikat terbesar untuk industri penapisan minyak mentah adalah
Hengyuan
. Selain itu, syarikat yang mempunyai bisnes dalam operasi stesen minyak dan pengedar LPG (gas memasak) seperti
PetronM
 turut diklasifikasikan sebagai syarikat downstream. Syarikat-syarikat lain boleh didapati dalam sektor
downstream Oil and Gas
.

Impak harga minyak mentah kepada bisnes upstream, midstream dan downstream

Keuntungan syarikat-syarikat oil and gas bergantung kepada harga minyak dunia. Syarikat bisnes upstream akan mempunyai kelebihan positif sekiranya harga minyak naik kerana perkhidmatannya adalah bergantung secara langsung dengan harga minyak mentah.

Syarikat yang menyediakan perkhidmatan brownfield operation (telaga minyak yang telah diteroka) dari sub-industri pembaikan pulih mempunyai impak yang paling ketara. Ini adalah kerana, kebanyakan telaga minyak di Malaysia telah pun diteroka dan memerlukan servis penjagaan dan pembaikan pulih.

Gambar hiasan:
Sapura

Sekiranya harga minyak mentah turun, syarikat yang mempunyai kelebihan positif adalah dari bisnes downstream. Ini kerana margin keuntungan untuk produk yang dijual berdasarkan “crack spread” akan lebih tinggi. Crack spread bermaksud perbezaan harga penukaran bahan mentah ke produk akhir.

Tetapi, harus diingatkan juga, sekiranya permintaan produk petrokimia berkurangan, penurunan harga minyak untuk bisnes downstream tidak akan memberikan impak yang signifikan, malah akan memberikan impak negatif kepada keuntungan syarikat.

Akhir sekali, syarikat yang menjalankan servis midstream mempunyai impak yang agak sederhana kepada pergerakan harga minyak oleh kerana penjualan dan keuntungannya tidak bergantung secara langsung dengan harga minyak mentah.


Rantaian Industri Semikonduktor (Bahagian 1)

Industri semikonduktor merupakan antara industri yang mempunyai tahap teknikal yang tinggi sama ada aspek kemahiran mahupun penulisan. Jika kita ingin memahami aktiviti perniagaan syarikat yang terlibat dalam sektor semikonduktor dengan lebih mendalam, pengetahuan yang diperlukan menjadi semakin teknikal. Post kami kali ini adalah cubaan untuk merungkai industri semikonduktor supaya dapat difahami oleh para pelabur dengan lebih mudah.

Tercetus dari rekaan produk

Industri semikonduktor
 bermula dengan rekaan produk. Kita gunakan contoh, Apple membuat sebuah rekaan bagaimana sebuah iPhone mempunyai rekaan bentuk luaran. Di dalamnya, terdapat pelbagai komponen semikonduktor yang mempunyai fungsi tertentu seperti kamera, speaker, accelerometer, paparan, bateri dan sebagainya. Komponen semikonduktor ini mempunyai bentuk, salinghubungan litar, dan pada tahap ini juga keseluruhan rangkaian sambungan ini telah pun direka untuk dibuat oleh pembekal.

Gambar: iFixit

Setiap komponen ini pula tak semestinya dibuat oleh syarikat yang sama. Sebagai contoh, antena mungkin dibuat oleh syarikat A. Komponen kamera dibuat oleh syarikat B, dan seterusnya untuk komponen lain. Syarikat pada tahap ini boleh disebut sebagai Semiconductor Manufacturing Company. Mereka boleh jadi berurusan secara langsung dengan syarikat pemilik produk, atau melalui sebuah lagi tahap syarikat perantara.

Wafer sebagai asas

Pertama sekali, kita perlu tahu tentang wafer yang merupakan sebuah bahan asas untuk menghasilkan cip atau komponen semikonduktor. Wafer merupakan potongan nipis silikon tulen berbentuk bulat. Di atas permukaan wafer, proses litografi optik akan dijalankan untuk membentuk sejumlah pengulangan litar elektrik.

Semua pengulangan litar ini mempunyai bentuk yang sama dan membentuk litar asas untuk sesebuah komponen semikonduktor. Setiap litar individu ini akan dipotong (atau diced dalam Bahasa Inggeris) dan dalam dunia semikonduktor, ia disebut sebagai "die" atau cip.

Gambar: DISCO

Apabila cip dibentuk atas wafer, belum tentu lagi kesemua cip itu berfungsi dengan baik. Oleh itu, pelbagai testing juga dibuat pada tahap ini untuk memastikan hanya cip yang berfungsi akan menjalani proses seterusnya. Proses pembuatan cip ini sahaja boleh memakan masa sehingga dua bulan.

Proses pembuatan semikonduktor bermula dari pembuatan wafer sehingga pemeriksaan cip individu dikategorikan sebagai proses "front-end". Apabila habis proses front-end, pembuatan semikonduktor memasuki proses back-end iaitu pemasangan dan pemeriksaan atau assembly and testing. Kebanyakan syarikat Malaysia yang berada dalam industri ini berada pada proses back-end.

Gambar: DISCO

Die assembly atau packaging

Syarikat OSAT
 akan memproses cip atau die ini dengan proses assembly dan juga testing. Die merupakan komponen yang sangat sensitif. Oleh itu, proses assembly akan memberikan die ini sebuah perumah yang juga dilengkapi dengan terminal input dan output sebagai sambungan untuk fungsi yang dikehendaki. Proses ini juga disebut sebagai packaging, dan dalam dunia semikonduktor, terdapat pelbagai cara packaging dalam industri yang masing-masing mempunyai kelebihan dan kekurangan tersendiri.

Gambar: KLA

Sebagai gambaran yang luas, proses packaging menambahkan beberapa komponen yang akhirnya menyebabkan penambahan saiz semikonduktor. Teknologi terbaru membolehkan produk akhir semikonduktor dihasilkan dengan saiz yang sama dengan cip asal. Bukan semua aplikasi memerlukan teknologi terbaru terutamanya untuk mengecilkan komponen. Ianya bergantung kepada permintaan pasaran dan keperluan produk.

Pemeriksaan akhir

Apabila seluruh packaging ini dibuat, syarikat perlu memastikan kesemua aspek semikonduktor ini berfungsi dengan baik. Pemeriksaan atau testing dibuat dari pelbagai aspek seperti visual, struktur dan signal elektrik.

Dengan teknologi packaging yang semakin kompleks, sesetengah pemeriksaan memerlukan fungsi x-ray yang membolehkan pemeriksaan yang lebih dalam pada packaging semikonduktor. Saiz semikonduktor yang kecil menyebabkan pemeriksaan tidak boleh dibuat dengan mata kasar. Pemeriksaan ini juga melibatkan bilangan cip atau packaging yang banyak.

Gambar: Vitrox

Untuk menjadikan proses pemeriksaan berjalan dengan lebih cepat dan tepat, bantuan peralatan mesin diperlukan. Oleh itu, proses ini akan melibatkan mesin yang mungkin dibeli oleh syarikat penyedia peralatan yang boleh dikenali sebagai
Automated Test Equipment (ATE)
.

Pembuatan berkemahiran tinggi

Saiz semikonduktor kini menjadi semakin kecil. Ini membolehkan pengurangan kos, dan juga memenuhi permintaan pasaran untuk menawarkan produk yang lebih berkuasa tinggi pada saiz yang optimum. Oleh itu, pembuatan semikonduktor ini memerlukan antara teknologi yang termaju di pasaran. Syarikat dalam industri ini harus bergerak seiring dengan permintaan pasaran untuk kekal dalam industri.

Tak dinafikan ada juga aplikasi yang tidak memerlukan teknologi tercanggih. Namun, satu risiko yang perlu dihadapi nanti adalah sekiranya teknologi lama ini tidak lagi dipakai di mana-mana. Teknologi packaging ini juga sentiasa mengalami kemajuan. Oleh itu, banyak keputusan yang perlu dibuat oleh pemain industri untuk melabur dan menggunapakai teknologi yang mana satu untuk suatu tempoh tertentu.


Rantaian Industri Semikonduktor (Bahagian 2)

Dalam
post sebelum ini
, kita dah lihat rantai industri semikonduktor secara keseluruhan. Kali ini kita cuba lihat dengan lebih mendalam pada tahap pemasangan pula. Sedikit rumusan bagaimana proses keseluruhan berlaku secara ringkas:

Pertama, rekaan cip dikeluarkan oleh pemilik produk. Seterusnya, pembuatan dimulakan dengan pengeluaran wafer sebagai proses frontend dan dilengkapi dengan pemasangan cip sebagai pakej sebagai proses backend. Pelbagai pemeriksaan dan pengautomasian boleh terlibat pada proses tersebut.

Dalam proses pemasangan pula, pelbagai teknologi yang sedang beralih. Peralihan teknologi ini berkemungkinan menggugat sebahagian bidang kerja syarikat
OSAT
. Seperti yang disebut dalam bahagian 1, terdapat risiko sekiranya teknologi pemasangan tradisional tidak lagi diamalkan dalam industri. Oleh itu, syarikat OSAT perlu sentiasa mengikuti perkembangan pasaran untuk kekal bersaing dalam industri ini.

Foundry meraih sebahagian besar packaging Fan-Out. Gambar: Yole Development

Di dalam post ini, kita akan membincangkan tentang teknologi assembly atau pemasangan semikonduktor dengan lebih dalam. Dengan memahami teknologi ini, diharapkan supaya anda dapat memahami servis tawaran syarikat dan secara umumnya syarikat itu sendiri dengan lebih baik. Sekiranya anda menyertai AGM juga, mungkin anda boleh tanyakan soalan yang lebih teknikal untuk memahami arah tuju penggunaan teknologi syarikat.

Pengeluar semikonduktor

Dalam segmen ini, kita akan mengenali lebih dalam tentang pengeluar wafer dan model bisnes mereka. Pengeluar
wafer
 ini dikenali sebagai foundry yang mengeluarkan wafer melalui fasiliti yang dikenali sebagai
fab
, singkatan kepada semiconductor
fabrication plant
. Sebuah fab adalah fasiliti yang bernilai berbilion untuk dibina. Ia dilengkapi dengan
cleanroom
 iaitu fasiliti yang bebas daripada pendedahan habuk. Keadaan ini penting kerana kehadiran habuk boleh merosakkan proses pembuatan wafer. Sesebuah pengeluar semikonduktor ini mempunyai model bisnes sendiri yang akan dihurai lebih lanjut seterusnya.

Gambar: Poems

Sekiranya
foundry
 itu mengeluarkan rekaan litar sendiri, ia disebut sebagai
integrated device manufacturer
 (IDM). Foundry yang hanya menumpukan pada pengeluaran berdasarkan rekaan litar pelanggan dipanggil
pure-play foundry
. Ada juga syarikat yang memiliki dan mengeluarkan rekaan semikonduktor sahaja tanpa mempunyai foundry sendiri. Mereka dinamakan pembuat cip
fabless
. Pembuat cip fabless ini tidak mempunyai kilang pembuatan wafer dan hanya bergantung kepada foundry untuk pengeluaran cip.

Antara pengeluar IDM yang ada dalam pasaran ialah Analog Devices, Fujitsu, IBM, Infineon, Intel, Samsung dan sebagainya. Foundry pure-play yang terkenal ialah TSMC, Globalfoundries dan UMC. Kebanyakan foundry terbesar berpangkalan di Taiwan. Pengeluar fabless pula tidak boleh dianggap sebagai pemain kecil industri. Antara nama pengeluar ini yang terkenal ialah Broadcom, Qualcomm, Nvidia, MediaTek dan AMD.

Pemain industri dalam teknologi semiconductor packaging

Sesebuah foundry itu bukan sahaja mempunyai keupayaan untuk membuat wafer, malah juga proses seterusnya iaitu packaging. Teknologi packaging yang digunakan ini juga merupakan antara yang tercanggih di pasaran. Mereka juga boleh menyerahkan sebahagian kerja kepada syarikat OSAT sebagai rakan kerjasama. Namun, syarikat kerjasama ini juga perlulah mempunyai tahap keupayaan teknikal yang tinggi untuk memenuhi permintaan teknologi berdasarkan keperluan pemilik produk. Jika tidak, mungkin foundry akan mendominasi kesemua packaging yang lebih maju di masa akan datang.

Perubahan teknologi packaging

Anda mungkin pernah terlihat komponen semikonduktor yang mempunyai kaki di kedua-dua sisinya yang perlukan penyambungan pateri kepada papan litar utama. Teknologi ini dipanggil through hole packages yang merupakan generasi terawal semikonduktor.

Seterusnya, kita boleh lihat teknologi leadframe yang mempunyai kaki yang lebih rapat bagi membolehkan lebih banyak sambungan input dan output ataupun I/O. Teknologi ini diteruskan dengan SMT iaitu surface mount technology yang membolehkan sambungan I/O lebih banyak pada satu permukaan berbanding sambungan di perimeter semikonduktor.

Gambar: anysilicon

Antara teknologi pengecilan yang terbaharu pula ialah WLCSP iaitu
wafer level chip scale package
 yang menjalankan proses assembly pada tahap wafer sebelum pemotongan cip individu. Saiz packaging ini pula hanyalah sebesar cip yang dipotong, iaitu
chip scale packaging
. Kaedah ini memerlukan kepakaran yang tinggi, lebih-lebih lagi bagi penyambungan litar kerana saiz pakej yang lebih kecil.

Seterusnya, teknologi ini disambung lagi dengan
heterogenous integrated packaging
 seperti 2.5D dan 3D integrated packaging. Dalam susunan packaging ini, sesebuah packaging boleh terdiri daripada beberapa cip, dan ditindan antara satu sama lain, atau disusun bersebelahan atas satu packaging. Secara umumnya, peralihan teknologi kini membolehkan lebih banyak I/O pada semikonduktor dan saiz pakej yang lebih kecil. Namun dengan packaging yang kecil ini, ia dapat mengurangkan berat, mengoptimumkan penggunaan tenaga, menyalurkan signal elektrik yang lebih pantas, dan mengurangkan kos bahan.

Sambungan litar

Proses assembly melengkapkan sesebuah die dengan perumah yang turut dilengkapi dengan sambungan litar. Perumah ini boleh diperbuat daripada pelbagai jenis bahan. Antara bahan yang biasa dilihat ialah plastik, resin, epoxy atau bahan seramik. Sebelum perumah ini dipasang, sebuah die itu perlulah dilengkapi sambungan litar ke terminal I/O. Antara teknologi yang masih digunakan sekarang ialah wire bond yang merupakan wayar berskala mikro.

Gambar: Polymer Innovation Blog

Sehingga 2018, TechSearch International membuat dapatan bahawa teknologi wire bond ini masih digunapakai secara meluas, di mana penggunaannya dianggarkan pada sekitar 75% - 80% dalam pasaran secara keseluruhan. Teknologi sambungan litar ini diteruskan dengan Flip Chip, dan kini EWLB yang dimajukan dari Wafer Level Package. EWLB adalah sejenis teknologi yang boleh mengurangkan saiz packaging semikonduktor secara drastik, kepada hanya saiz die atau sedikit penambahan keluasan (disebut Fan-Out). Secara ringkasnya, sesebuah die itu diletakkan di atas lapisan berlitar atau interposer dengan Ball Grid Array sebagai terminal I/O.

Risiko Syarikat OSAT

Untuk memahami kepentingan teknologi packaging ini, mungkin kita boleh lihat pada perkhidmatan packaging yang ditawarkan syarikat pendahulu pasaran dunia. Antara syarikat ini ialah
ASE Technology
,
Amkor Technology
,
JCET
,
SPIL
 dan lain-lain. Syarikat ini masih mempunyai sebahagian teknologi tradisional, namun mereka juga mempunyai penglibatan yang besar dalam teknologi yang lebih baharu.

Peralihan saiz pasaran advanced packaging

Dalam laporan yang dikeluarkan oleh Yole Development, kita boleh lihat pertumbuhan pendapatan yang semakin besar dalam segmen
advanced packaging
 berbanding packaging lain yang lebih tradisional. Kebanyakan teknologi advanced packaging ni hanya ditawarkan oleh pemain OSAT besar dan juga foundry. Oleh itu, syarikat OSAT lain mungkin berada dalam keadaan yang bahaya sekiranya packaging tradisional tidak lagi digunapakai dalam industri semikonduktor.

Di iSaham, kita telah pun ada pengelasan sektor untuk OSAT. Syarikat-syarikat ini adalah:

Inari Amertron

Malaysian Pacific Industries

Unisem

Globetronics Technology

KESM Industries

Antara kaedah packaging yang ditawarkan oleh syarikat-syarikat ini ialah Quad Flat Package, Flip Chip dan WLCSP. Sebahagian teknologi ini masih lagi tradisional, namun ada juga teknologi yang agak baharu.

Perkhidmatan yang ditawarkan Unisem. Screenshot dari website syarikat.

Sekiranya syarikat OSAT ini tidak dapat mengejar teknologi yang lebih baharu ini, jurang pendapatan syarikat pendahulu dengan syarikat OSAT lain akan menjadi lebih jauh. Sebaliknya, sekiranya syarikat OSAT ini dapat memiliki kepakaran advanced packaging dan menawarkan perkhidmatan ini, kita berkemungkinan dapat melihat pendapatan yang lebih besar pada syarikat.


Rebut Peluang Tunaikan Ibadah Korban di Mekah

Hari Raya Aidiladha akan tiba tak lama lagi. Hari Raya Aidiladha atau juga dikenali sebagai Hari Raya Haji atau Hari Raya Korban ialah perayaan yang disambut oleh umat Islam di seluruh dunia setiap tahun.

Ibadah korban di Hari Raya Aidiladha

Kebiasaanya setiap kali datangnya Hari Raya Aidiladha ini, ramai umat Islam akan merebut peluang untuk melakukan ibadah korban.

Ibadah korban ini adalah untuk umat Islam memperingati kisah pengorbanan Nabi Ibrahim a.s dan Nabi Ismail a.s, dimana Nabi Ibrahim a.s sanggup menyembelih anaknya, Nabi Ismail a.s bagi menunaikan perintah Allah SWT.

Susulan peristiwa tersebut, setiap kali perayaan ini, umat Islam akan mengerjakan ibadah korban, iaitu menyembelih binatang al an'am atau binatang berkaki empat dan jinak. Binatang-binatang yang disembelih tersebut akan diagihkan kepada golongan yang memerlukan.

Korban untuk keluarga memerlukan di Mekah

Ibadah korban adalah sunat muakkad, iaitu sunat yang dituntut bagi orang yang mampu. Seperti yang dinyatakan dalam
laman Mufti Wilayah Persekutuan
, para ulama sudah menjelaskan bahawa perintah untuk berkorban pada Hari Raya Aidiladha ini adalah untuk orang-orang yang berkemampuan.

Imam al-Khatib al-Syarbini, ada menjelaskan dengan berkata bahawa:

وَالْمُخَاطَبُ بِهَا الْمُسْلِمُ الْحُرُّ الْبَالِغُ الْعَاقِلُ الْمُسْتَطِيعُ

Maksudnya:
Golongan yang ditujukan perintah untuk melaksanakan korban itu ialah orang Islam, merdeka, baligh, berakal dan berkemampuan.

Rujuk
Mughni al-Muhtaj
, 6:123

Sehubungan dengan itu, iSaham bersama GlobalSadaqah sedang mengusahakan kempen korban bagi membuka peluang untuk anda menunaikan kewajipan sebagai umat Islam. Kempen ini memberi peluang kepada penderma untuk menunaikan korban, dimana daging korban tersebut akan dibungkus dan diedarkan kepada keluarga-keluarga yang kurang berkemampuan di Mekah.

Oleh itu, jika anda ingin melaksanakan ibadah korban di tanah suci Mekah, anda boleh daftar di
Kempen Korban untuk Keluarga Miskin di Mekah
.

Korban di Mekah

Dari Firman Allah SWT:

لَن يَنَالَ اللَّهَ لُحُومُهَا وَلَا دِمَاؤُهَا وَلَٰكِن يَنَالُهُ التَّقْوَىٰ مِنكُمْ ۚ

Maksudnya:

“
Daging dan darah binatang korban atau hadyu (haiwan yang disembelih) itu tidak sekali-kali akan sampai kepada Allah, tetapi yang sampai kepadaNya ialah amal yang ikhlas yang berdasarkan taqwa daripada kamu.”
(Surah al-Hajj: 37)

Marilah kita rebut peluang yang datang setahun sekali ini. Mudah-mudahan kita menjadi insan yang pemurah dan suka bersedekah terutamanya kepada golongan fakir miskin.


Retail Investor Campaign, 2021 Award Ceremony - Kemenangan Untuk Semua

Kuala Lumpur, 8 Febuari 2022 - Bursa Malaysia Berhad semalam telah menganjurkan Retail Investor Campaign, 2021 Award Ceremony, bagi meraikan broker serta pengantara pasaran berprestasi tinggi.

Majlis yang telah diadakan di W Hotel, Kuala Lumpur ini dirasmikan oleh Datuk Muhamad Umar Swift iaitu CEO Bursa Malaysia.

Partner kami, remisier daripada Malacca Securities, En Anas Ahmad Faris telah berjaya merangkul 3 anugerah dalam kategori
Top Remisier
dari Bursa Malaysia, iaitu:

Highest Number of New Accounts Opened (Shariah)

Highest Traded Value - ETFs

Highest Traded Value - New Accounts (Shariah)

Untuk makluman, beliau telah mengungguli tempat pertama bagi kategori Highest Number of New Accounts Opened (Shariah) dan Highest Traded Value - New Accounts (Shariah) selama empat tahun berturut-turut.

En Anas Ahmad Faris, melalui akaun twitter peribadinya menyatakan bahawa "Kemenangan ini adalah kemenangan untuk semua. Kita semua adalah pemenang dengan misi yang sama - membantu lebih ramai melabur dengan lebih mantap."

Kemenangan Semua

Trofi ke-11 hasil gerak kerja bersama-sama team & pengguna
@iSahamScreener
, MR & client Mplus. Terima kasih dan tahniah kepada semua!

Kita semua ialah pemenang, dengan misi yang sama - membantu lebih ramai melabur dengan lebih mantap.
pic.twitter.com/SwSNzAu4me
— Anas Faris (@anasfaris_i)
February 7, 2022

Anugerah-anugerah yang diterima oleh beliau semalam merupakan anugerah ke-11 yang telah berjaya dimenangi sejak memulakan kerjaya sebagai seorang remisier. Anugerah yang telah berjaya dimenangi setakat ini adalah seperti berikut:

Anugerah

Tahun

Highest Number of New Accounts Opened (Shariah)

2018, 2019, 2020, 2021

Highest Traded Value - New Accounts (Shariah)

2018, 2019, 2020, 2021

Highest Traded Value - ETFs

2020, 2021

Anugerah-anugerah yang telah berjaya dimenangi Encik Anas setakat ini.

Tahniah diucapkan kepada En Anas Ahmad Faris, penggerak dan pengguna iSaham, Marketing Representatives, dan juga client-client M+ di atas kejayaan yang diperolehi ini. Sememangnya, kemenangan ini adalah kemenangan buat semua.

Sekiranya anda ingin membuka akaun CDS bersama En Anas Ahmad Faris dan memperolehi akses kepada screener iSaham yang dihasilkan bersama-sama beliau, anda boleh membuat demikian dengan mendaftar
di sini
.


Richard Branson Usahawan Optimis yang Mengilhamkan Lebih 200 Syarikat Virgin

Sir Richard Charles Nicholas Branson dilahirkan pada 18 Julai 1950, di sebuah tempat bernama Surrey, England. Bapanya dikenali sebagai Edward James Branson yang bekerja sebagai pengacara dan ibunya Eve Branson seorang pramugari serta juruterbang. Selepas berkahwin Eve mencuba pelbagai pekerjaan misalnya, perniagaan hartanah, usahawan perniagaan, penulis novel dan buku kanak-kanak.

Semasa zaman kanak-kanak, Richard mengalami satu penyakit yang dikenali sebagai myopia atau dyslexia. Apabila seseorang yang menderita dyslexia, orang tersebut akan sukar membaca dan menulis sepanjang hidup mereka. Namun ibu bapa Richard tidak pernah berbelah bahagi kasih sayang dan berusaha memberi dorongan kepada beliau.

Gambar: Virgin.com

Zaman Persekolahan

Sejak dari kecil Richard telah dihantar ke sekolah berasrama penuh oleh bapanya. Tinggal di asrama merupakan salah satu amalan tradisi bagi keluarga Richard. Beliau kurang bersetuju disebabkan menghadapi masalah dalam bidang akademik terutamanya bersaing dalam kelas yang melibatkan pelajar lain. Ketika berusia 8 tahun, Richard masih gagal dalam membaca dan menulis huruf serta nombor di papan hitam.

Walaupun Richard merupakan pelajar yang kurang bijak dalam bidang akademik ketika zaman persekolahan. Namun beliau mewarisi bakat bapanya yang aktif dalam bidang sukan. Richard telah menjadi kapten bagi pasukan bola sepak, ragbi dan kriket. Apa yang membanggakan, Richard telah berjaya memecah rekod bagi acara lompat jauh. Dipendekkan cerita, beliau terpaksa berehat panjang tanpa menyertai sebarang acara sukan disebabkan kecederaan.

Richard telah berpindah ke Stowe School pada tahun 1963. Gambar: stowe.com

Usahawan Muda

Bakat dalam perniagaan sudah terserlah dalam jiwa Richard sejak dari bangku sekolah lagi. Ketika berumur 11 tahun, beliau telah menjalankan perniagaan sendiri bersama rakannya Nik Powell. Mereka telah menjual serta membiak sejenis burung kakak tua yang dikenali "Budgerigars". Ayah Richard telah memberi dorongan dengan membina kandang burung. Sepanjang berada di asrama, Ibu dan bapanya telah menjaga burung tersebut.

Menjelang cuti sekolah, Richard dan kawannya berjaya menjual banyak burung kepada penduduk disekitar rumahnya. Perniagaan ini tidak bertahan, disebabkan kebanyakkan burung tersebut dimakan oleh tikus dan bakinya terpaksa dilepaskan dari sangkar. Seterusnya, Richard telah berazam dengan menanam sebanyak 400 anak pokok Krismas di laman rumahnya.

Beliau menjangkakan anak pokok akan tumbuh membesar setinggi 6 kaki pada malam Krismas. Richard akan menjualnya sebanyak 2 Euro bagi satu pokok dan keseluruhanya sebanyak 800 Euro. Namun jangkaan ini meleset, apabila semua anak pokok ini telah dimakan oleh arnab.

Tercetusnya Inspirasi Syarikat Virgin

Majalah Student

Disebabkan pencapaian yang kurang memberangsangkan dalam bidang akademik, Richard telah berhenti pada usia 16 tahun dalam pengajian sains dan bahasa Latin. Beliau telah berbincang dengan rakannya semasa kecil Nik Powell mengenai hasrat menerbitkan sebuah majalah bernama "Student". Nik telah bersetuju untuk menolong Richard.

Paparan muka hadapan edisi pertama majalah Student 1968. Gambar:
astrumpeople.com

Beliau telah mengambil sedikit masa untuk menjelaskan cita-cita mengenai hasratnya ingin menubuhkan majalah student. Richard juga membuat permohonan maaf kepada keluarganya disebabkan tidak meneruskan persekolahan. Ibunya sangat menyokong dengan menulis beberapa artikel dan memberikan wang pendahuluan. Akhirnya Richard telah melancarkan majalah "Student" pada tahun 1966 dan edisi pertama telah diterbitkan pada Januari 1968.

Selepas setahun diterbitkan nilai kekayaan Richard telah meningkat kepada 50,000 Euro. Richard telah menjalankan strategi dengan menemuramah beberapa artis terkenal dan tokoh terkemuka untuk dimasukkan dalam artikel majalah tersebut seperti Mick Jagger, Peter Blake, John Lennon. Sampai satu tahap, salinan majalah student terus meningkat kepada 100,000 salinan apabila Richard berjaya menemuramah John Lennon.

Kejayaan ini diteruskan sehingga sebanyak USD 8000 dalam ruangan iklan majalah berjaya terjual. Menjelang tahun 1970, Richard telah fokus sepenuhnya terhadap Virgin Mail Order dan cuba menjual majalah Student tetapi gagal mencari pembeli. Akhirnya, majalah Student menghentikan pencetakan begitu sahaja.

Virgin Records (1972)

Selepas melancarkan Virgin Mail Order, Richard telah menubuhkan Virgin Records pada tahun 1972 setelah melihat peluang perniagaan dalam bidang industri muzik. Artis rakaman pertama dibawah naungan label Virgin Record merupakan Mike Oldfield, lagu Tubullar Bells pada tahun 1973. Lagu ini berada di carta muzik UK selama 247 minggu.

Pada tahun 1983, Virgin Records semakin berkembang luas sehingga mencapai jualan sebanyak USD 17 juta. Bukan itu sahaja, ramai penyanyi terkemuka berada di bawah naungan Virgin Records. Namun menjelang tahun 1992, Richard Branson terpaksa menjual Virgin Record kepada THORN EMI sebanyak USD 1 bilion untuk mendapatkan dana tambahan kepada Virgin Atlantic.

Pada waktu ini, kewangan syarikat Virgin Atlantic kurang memberangsangkan. Penjualan ini telah memberi kesan yang mendalam terhadap diri Richard.

Gambar:
Virgin.com

Sektor Pengangkutan dan Eksplorasi Angkasa

Virgin Atlantic

Detik permulaan Richard mula menceburkan diri dalam industri penerbangan adalah apabila beliau bersama isterinya Joan dalam perjalanan ke Puerto Rico. Penerbangan ini terpaksa dibatalkan menyebabkan beratus-ratus penumpang terkandas di lapangan terbang Puerto Rico. Perkara ini telah memberi idea untuk menubuhkan sebuah syarikat berasaskan penerbangan.

Secara kebetulan, seorang peguam Randolph Fields dan bekas ketua juruterbang syarikat penerbangan swasta, Britain Laker Airways berhasrat ingin menubuhkan syarikat baru yang dikenali sebagai British Atlantic Airways. Idea ini timbul selepas Laker Airways muflis pada Februari 1982. Selepas Fields mengadakan perbincangan dengan Richard Branson akhirnya British Atlantic ditukar nama kepada Virgin Atlantic ditubuhkan pada tahun 1984 dengan konsep perkongsian perniagaan.

Namun disebabkan Fields kurang bersetuju cara pengurusan Richard, akhirnya beliau menjual syer pegangan saham dalam syarikat tersebut. Kini Virgin Atlantic semakin berkembang luas dengan menambah jumlah penerbangan hampir 103 destinasi. Richard bukan sahaja mempunyai satu, malah terdapat beberapa syarikat penerbangan Virgin di negara lain:

Virgin Nigeria

Virgin America

Virgin Express

Virgin Australia

Gambar: Virgin.com

Virgin Hyperloop

Syarikat ini telah ditubuhkan pada Jun 2014 berkonsepkan syarikat teknologi pengangkutan berkelajuan tinggi yang dikenali sebagai Hyperloop. Ia merupakan pengangkutan kereta api vakum yang membawa penumpang atau kargo dengan kelajuan sehingga 760 mph (1223.1 km/h). Kereta api ini akan menggunakan sepenuhnya tenaga elektrik yang melalui tiub tekanan rendah sebagai laluan perjalanan.

Selepas menjalani ujian sebanyak 400 kali tanpa pemandu, pada 8 November 2020 Virgin Hyperloop telah melakukan ujian pertama yang melibatkan manusia sebagai penumpang. Ujian ini dilaksanakan dengan kelajuan 107 mph (172 km/h) di tapak ujian Virgin Hyperloop DevLoop di Las Vegas, Nevada. Pengangkutan ini dijangka akan beroperasi secara komersial menjelang tahun 2030.

Gambar:
cnn

Virgin Galactic

Pada tahun 2004, Richard Branson telah bekerjasama dengan dengan Scaled Composites untuk menubuhkan Spaceship Company dibawah syarikat
Virgin Galactic
. Sikap beliau yang optimis dan ingin merealisasikan impian dalam penerokaan angkasa syarikat merupakan salah satu faktor tertubuhnya syarikat ini.

Syarikat ini menjalankan perkhidmatan dengan membawa penumpang ke angkasa lepas. Sehingga kini terdapat lebih 600 pelanggan telah membeli tiket penerbangan ini. Beberapa model kapal terbang telah diperkenalkan seperti White Knight Ewo, VSS Imagine dan Inspire.

Gambar: space.com

Pelbagai Jenama dibawah Virgin

Apa yang menariknya mengenai Branson, beliau bukan sahaja memegang 3 atau 4 buah syarikat tetapi memiliki sehingga 200 buah syarikat yang menggunakan nama "Virgin". Dengan strategi ini, Branson melancarkan syarikat yang baru dengan menggunakan wang pelaburan minimum sebagai pegangan syer. Pelaburan ini merangkumi sektor pelancongan, pengangkutan, hiburan, telekomunikasi, makanan dan minuman.

Gambar:
astrumpeople.com

Nilai Kekayaan

Menurut Forbes, Richard Branson telah mencapai kekayaan sebanyak USD 4.4 billion serta individu ke-589 terkaya di dunia. Siapa sangka dengan bermulanya keuntungan sebanyak USD 2,000 pada usia 16 tahun, kini beliau mempunyai pelbagai pengalaman dalam jatuh bangun syarikat Virgin.

Ini adalah disebabkan beliau seorang yang optimis, berpandangan jauh dan suka mengambil cabaran terhadap dirinya terutamanya dalam sesuatu perniagaan. Richard juga telah berjaya mencatat rekod sebagai orang pertama dalam yang menyeberangi Lautan Atlantik dengan menggunakan belon panas. Satu cabaran yang mungkin tak pernah difikirkan untuk dibuat oleh sesiapa.

Pada tahun 2011, Richard Branson telah berundur dari Virgin Group sebagai Ketua Pegawai Eksekutif disebabkan ingin fokus sepenuhnya dalam Virgin Galactic sebagai sektor pelancongan ruang angkasa.

Gambar:
astrumpeople.com


7 Saham Bagus yang Sehebat Namanya

Nak pilih saham yang bagus ni bukannya mudah. Tapi sebenarnya ia pun tak susah sangat. Kalau kita tengok saham yang memang dah terkenal, kita mungkin dapat lihat pergerakan yang stabil, tapi agak perlahan. Ada saham pula tak terkenal, tapi boleh naik banyak. Tapi ada satu lagi cara untuk kenal saham yang bagus. Caranya adalah tengok pada nama. Kenapa tengok pada nama? Mari kita lihat semula babak teka-teki dalam filem P. Ramlee "Nujum Pak Belalang".

Bertanya Ahli Nujum "Di mana terletaknya kekuatan Hang Tuah? Di kerisnya kah? Atau di tenaganya kah?"

Pak Belalang pun menjawab "Kekuatan Hang Tuah adalah terletak di atas huruf 'ta'."

Dalam filem "Nujum Pak Belalang" ini, kekuatan di sebalik seorang tokoh yang dianggap hebat itu dikatakan terletak pada namanya. Jadi, mari kita lihat saham-saham yang sehebat namanya.

1. Frontken

Seperti nama yang diberi,
FRONTKN
 berada pada kedudukan yang kehadapan dalam industri teknologi. Aktiviti utama syarikat adalah perkhidmatan pembersihan jitu (precision cleaning) dan rawatan permukaan (surface treatment) untuk komponen semikonduktor.

Pendapatan syarikat kebanyakannya datang dari Taiwan yang meliputi lebih separuh dari geografi lain secara terkumpul.

2. Supermax

Sekiranya anda dah melabur sekurang-kurangnya seawal bulan April atau Mei 2020, anda tentu cakna tentang kenaikan harga saham-saham sarung tangan getah. Antaranya sudah tentu
SUPERMX
, yang boleh berikan anda kenaikan modal yang SUPER untung.

Saham ini didagangkan serendah RM 1.60 sen pada awal April, dan telah naik sehingga RM16 bulan Julai, dan masih lagi menaik. Sekiranya dikira dalam peratusan, peningkatan ini sudah pun mencecah 1000%. Separuh dari jualan Supermax datangnya dari Amerika yang teruk menerima kesan COVID-19.

3. Supercomnet Technologies

Berikutan dengan pandemic COVID-19,
Supercomnet
 juga menerima impak yang SUPER terhadap perniagaan syarikat. Syarikat ini menjual kabel dan wayar untuk kegunaan automotif, barangan elektronik dan perubatan di peringkat antarabangsa.

Antara pelanggan-pelanggan besar mereka terdiri daripada
syarikat-syarikat Jepun
, namun kebanyakan jualan Supercomnet datangnya dari Malaysia sendiri.

4. Greatech Technology

Greatech Technology
 adalah sebuah syarikat yang baru tersenarai dalam pasaran ACE. Sekiranya anda pernah dengan Trump sebut "Make America GREAT again", iSaham ada slogan untuk saham ini iaitu "Make Malaysia GREATEC again". Biasanya dilaungkan apabila saham teknologi sedang bullish.

Dari segi prestasi perniagaan, kita boleh nampak kenapa Greatech ni sememangnya 'great'. Dalam masa setahun penyenaraian sahaja, kita boleh nampak saham ini seakan-akan tiada rehat untuk kenaikan. Boleh difahami kerana 70% pendapatan mereka datangnya dari Amerika, kuasa ekonomi besar dunia.

5. Top Glove

Kalau Malaysia merupakan pengeluar yang 'top' dalam industri sarung tangan getah,
Top Glove
 pula adalah syarikat yang 'top' antara pengeluar sarung tangan getah di dunia.

Top Glove mengeksport barangan mereka ke 195 negara di seluruh dunia, dengan jualan terbesar di Amerika Utara. Dengan sentimen yang optimis terhadap produk sarung tangan ini, ada bank yang menjangka kenaikan harga saham Top Glove sehingga ke RM100.

6. Kumpulan Powernet

Beberapa tahun yang lepas,
Kumpulan Powernet
 atau KPOWER tak begitu Power. Jika melihat prestasi kewangan 5 tahun lepas, kita lihat KPOWER ni sebagai syarikat rugi. Namun, kita boleh tengok bermula dengan tahun 2017, syarikat ini mula mengurangkan kerugian sehingga mula menghasilkan keuntungan pada tahun 2019.

Pendek kata, comeback yang dibuat oleh KPOWER ni memang 'power'. Aktiviti utama syarikat ini ialah penghasilan tekstil fabrik untuk pakaian dalam dan mereka mempunyai pelanggan utama di Eropah. Syarikat ini juga dalam proses mempelbagaikan aktiviti bisnes mereka antaranya dalam industri tenaga, utility, infrastruktur dan logistik.

7. Revenue Group

Perkataan revenue tu sendiri dah dapat berikan kita bayangan bahawa syarikat ini ada kaitan dengan duit atau pendapatan. Dan memang betul, kalau kita lihat pada carta harga saham, memang kita boleh nampak syarikat
Revenue
 ni 'revenue' sentiasa sejak penyenaraian pada tahun 2018.

Apa yang syarikat ini buat sememangnya berkaitan dengan duit, lebih tepat lagi, platform pembayaran seperti terminal pembayaran dan e-Dompet. Kebanyakan jualan Revenue Group ini datangnya dari Malaysia, namun ada bahagian kecil disumbangkan dari Amerika.


Saham Blue Chip dan FBMKLCI

Ada beberapa terma yang selalu kita dengar di dalam movie atau berita seperti saham
blue chip
, dan kadang-kadang kita tertanya, apa maksudnya dan apa kelebihan melabur dalam saham kategori ini. Terma
blue chip
 berasal daripada permainan
poker
 di mana cip biru merupakan cip paling bernilai antara semua cip yang ada (merah dan putih).

Saham
blue chip
 merupakan saham yang paling kuat, kukuh dan besar di Bursa Malaysia atau pasaran negara masing-masing. Selalunya saham ini dikaitkan dengan indeks utama seperti
FBMKLCI
 yang menyenaraikan 30 syarikat terbesar & terpilih di Bursa Malaysia.

Bagaimana syarikat dikira besar kecil saiznya?

Kayu pengukur besar saiz syarikat ialah
Market Capitalization (Market cap)
. Market cap, daripada segi formula ialah:

Market cap = Harga saham x Jumlah saham

Sekiranya harga saham naik, maka semakin besar harga keseluruhan syarikat tersebut dan kita semakin besar saiz syarikat tersebut dari segi harganya. Untuk lebih memahami market cap, market cap ialah harga syarikat sekiranya pelabur nak beli keseluruhan syarikat tersebut. Contohnya, syarikat PARKSON mempunyai market cap sekitar 280 juta, jadi sekiranya pelabur ada duit sebanyak 280 juta, boleh membeli terus 100% syarikat tersebut.

Syarikat
blue chip
 dan bersaiz besar selalunya mempunyai market cap melebihi 10 bilion. Syarikat terbesar di Bursa Malaysia pada awal 2019 ini ialah MAYBANK, mempunyai market cap sekitar 105 bilion, diikuti dengan PBBANK (95 bilion) dan TENAGA (75 bilion).

Kenapa beli saham-saham besar atau
Blue Chip
 ni?

Saham-saham yang besar mempunyai harga yang tinggi disebabkan operasi syarikat yang sudah tersusun, kekuatan pengurusan dalam mengukuhkan dan mengembankan syarikat serta aliran tunai yang positif dan baik. Kesemua syarikat-syarikat ini mendapat liputan dan pegangan besar daripada institusi-institusi dan dana-dana gergasi atas risiko yang rendah tetapi pulangan yang berpatutan daripada pelaburan.

Ada juga dana yang hanya melabur dalam syarikat
blue chip
 atau syarikat yang tersenarai dalam indeks FBMKLCI sahaja atas sebab-sebab diatas. Untuk mereka yang nak melabur dengan selamat, risiko rendah dan pegang lama (
long term
), salah satu strategi ialah melabur sahaja dalam saham-saham
blue chip
.

Kalau nak gabungkan dengan elemen fundamental lain, boleh tambah mengikut cita rasa tersendiri seperti melihat pada
FCON dan ROE
. Sekiranya anda berminat untuk gabungkan dengan teknikal, boleh gunakan screener
Blue Chip Uptrend
.

Untuk melihat saham-saham
blue chip
, anda boleh ke menu
Sectors -> Blue Chip
 atau klik di link
berikut.


Saham Mahal boleh Naik Lagi ke?

Semasa membelek2 post lama, terjumpa satu post berkaitan

"Saham
mahal boleh naik lagi ke?"
.

Selang dua tahun, saham paling mahal dah naik lebih dari 100% berbanding harga pada ketika soalan ditanya. Jadi, kalau ada yang tanya lagi, memang
kena tunjuk chart NESTLE sekali lagi.

Saham mahal atau murah tidak menjadi penentu sama ada harga akan terus naik atau tidak. Kayu pengukur kenaikan ialah pertumbuhan keuntungan saham syarikat
tersebut.
Selalunya syarikat yang mahal merupakan syarikat yang bersaiz besar atau sederhana dan kebanyakannya mempunyai pengurusan yang efektif dalam mengembangkan
syarikat ke peringkat yang lebih tinggi. Pengurusan yang berkesan membawa syarikat berkembang 30-100% dengan pantas, kemudiaannya menolak harga saham
keatas dengan cepat juga. Projek diurus dengan baik, projek baru masuk.

Jadi, lepas ni jangan takut nak beli saham2 mahal ye. Baru nampak 'class' sikit. Beli kereta nak menunjuk, beli saham nak tunjuk yang murah-murah aje.

Saham mahal atau saham murah, tidak ada beza sebenarnye, dua2 ada potensi yang sama untuk naik tinggi, dan boleh naik lebih
daripada 100%. Jangan
bias
 pada harga,
bias
 pada ilmu fundamental dan teknikal dalam kajian saham.

Beli dengan ilmu dan kajian,
bukan terikut-ikut emosi. Kalau signal kata BUY pada saham murah, beli saham murah. Kalau signal kata BUY pada saham mahal, beli saham mahal. Jangan
terlalu memilih sebab takut emosi yang jaga kita, bukan kita jaga emosi.

Takde modal macam mana nak beli saham mahal?
Kalau anda ada modal lebih 1000 ringgit, anda boleh beli lebih daripada 99% saham di bursa malaysia. Satu lot (100 unit) saham berharga RM10 setiap satu hanya
memerlukan modal RM1000 sahaja. Maknanya anda mampu, cuma salah bagi alasan.

Anda sebenarnya tidak mahu beli saham mahal sebab anda nak
ambil risiko yang lebih tinggi untuk mendapatkan pulangan lebih besar, bukan sebab anda tak mampu. Syarikat murah selalunya market value kecil,
sekali naik tinggi % profit, sekali turun banyak juga % loss. Tidak ada masalah untuk lebih gemar membeli saham murah, tetapi anda kena ada sebab yang betul.
Sekali lagi, murah atau mahal tidak penting. Yang penting saham itu bagus atau tidak, dan ada signal BUY ataupun tidak.
Antara saham-saham mahal yang boleh dipantau ialah NESTLE, DLADY, F&N, PPB, TOPGLOV, KOSSAN, SAM, QL, PADINI, YINSON.


Saham Milik Jerung Institusi

Terdapat berbilion transaksi saham berlaku setiap hari. Transaksi-transaksi besar kebanyakan berlaku oleh dana-dana besar iaitu tidak lain dan tidak bukan dana institusi atau nama lainnya jerung institusi. Semuanya bercita-cita untuk membeli dengan harga saham yang berpotensi naik, seterusnya dengan keuntungan yang dikecapi memberi kepercayaan kepada pemengang unit dana untuk terus melabur dalam dana tersebut.

Jerung Antarabangsa

Kebanyakan pegangan saham di Bursa Malaysia dipegang oleh dana atau institusi tempatan, tetapi ada juga institusi-institusi besar daripada luar negara melabur dalam Bursa Malaysia. Ini menunjukkan kepercayaan yang kuat pada syarikat-syarikat di Malaysia. Antara jerung-jerung antarabangsa yang terkenal ialah:

1. Vanguard Group (A.S.)

Saiz dana: Sekitar 4 trilion.

Nilai pegangan saham di Malaysia: Sekitar 17 bilion.

Contoh dana:
Vanguard Emerging Markets Stock Index Fund
,
Vanguard Total International Stock Index Fund

2. UBS (Switzerland)

Saiz dana: Sekitar 3 trilion.

Nilai pegangan saham di Malaysia: Sekitar 1.3 bilion.

Contoh dana:
UBS AG

3. Bank of New York Mellon (A.S.)

Saiz dana: Sekitar 1.5 trilion.

Nilai pegangan saham di Malaysia: Sekitar 1.5 bilion.

Contoh dana:
The Bank of New York Mellon

4. Credit Suisse (Switzerland)

Saiz dana: Sekitar 1 trilion.

Nilai pegangan saham di Malaysia: Sekitar 3.7 billion.

Contoh dana:
Credit Suisse

Jerung Dalam Negara

Jerung-jerung institusi dari dalam negara yang mempunyai dana besar dan membuat banyak transaksi:

1. Employee Provident Fund (EPF)

Nilai pegangan saham di Bursa Malaysia: Sekitar 150 bilion.

2. Amanah Saham Bumiputera (ASB)

Nilai pegangan saham di Bursa Malaysia: Sekitar 130 bilion.

3. Kumpulan Wang Persaraan (Diperbadankan) (KWAP)

Nilai pegangan saham di Bursa Malaysia: Sekitar 40 bilion.

6. Lembaga Tabung Haji

Nilai pegangan saham di Bursa Malaysia: Sekitar 13 bilion.

Kat mana nak dapat list penuh transaksi dan pegangan institusi?

Boleh rujuk di website iSaham -> All Screeners -> Bahagian kiri, bawah sekali atau terus ke link berikut -
Shareholder Analysis
 dan pilih institusi yang anda nak kaji dengan lebih mendalam.
Kami juga telah menyusun senarai dana / institusi mengikut jumlah pegangan saham di Bursa Malaysia.

Strategi Berkaitan Institusi
1. Melabur berdasarkan transaksi semasa institusi
 - Satu sebab kenapa strategi melabur bersama institusi mempunyai merit yang tinggi ialah kerana setiap institusi mempunyai pengurus dana yang profesional dan juga penganalisis tersendiri yang membuat kajian syarikat secara
full time
. Jadi, apabila anda membeli apa yang mereka sedang beli, bermakna anda percaya pada analisis mereka.

2. Melabur berdasarkan keseluruhan portfolio institusi
 - Lebih kurang sama dengan atas, bezanya bila anda nak bina portfolio anda dengan memegang 10-30 saham, anda ambik je dari list institusi yang anda paling percaya dan beli mengikut peratusan yang mereka beli. Sekali lagi, kita percaya mereka sudah mengkaji apa yang mereka beli.
3. Beli kalau saham yang mereka beli jatuh
 - Institusi membeli untuk jangka masa panjang, banyak saja saham yang dibeli jatuh sejurus dan beberapa hari selepas mereka beli. Disebabkan mereka telah kaji bahawa saham ini bagus untuk
long term
, setiap kejatuhan itu ialah peluang untuk anda beli lebih murah daripada insti, dan mengalahkan pencapaian mereka. Kami ada juga screener khas untuk strategi rare ini, yang dipanggil
Beat the Insti Screener.
 Screener ini hasil inspirasi daripada Lauren Templeton, cucu saudara kepada Sir John Templeton, seorang pelabur terkenal yang diiktiraf pada tahun 1999 dalam Money Magazine sebagai
"arguably the greatest global stock picker of the century"
.
4. Gunakan pegangan institusi sebagai salah satu kriteria atau
watchlist
 - Setiap orang ada teknik pelaburan sendiri, dan kecendurungan tersendiri dalam memilih sesuatu saham. Pegangan institusi boleh dijadikan salah satu elemen daripada banyak kriteria pemilihan saham. Contoh screener yang menggunakan pegangan institusi sebagai petunjuk ialah strategi
famous
 William O'Neil yang dipanggil CANSLIM (boleh rujuk
Screener CANSLIM
).
5. Saja-saja nak tengok apa pegangan saham institusi
 - Pun boleh. Kadang-kadang keluar isu tabung haji, kita nak tengok apa pegangan mereka. Ada juga institusi yang suka buat window dressing, kita nak cari institusi-institusi ni, boleh cari di iSaham Shareholder Analysis. Boleh juga guna list untuk bottom fishing time market jatuh ni.